title: Kazuya Mishima

text: Tekken Tag Tournament 2:ssa ei ole juonta, mutta hänen epilogissaan hän imee Unknownin voimat jättäen jäljelle vain Jun Kazaman alastoman ruumiin. Lyhyessä ajassa hän muuttuu Deviliksi ja nauraa mielipuolisesti, kunnes lentää pois paikalta.


title: Kazuya Mishima

text: Kazuya on ollut suuri osa myös anime-elokuvaa nimeltä Tekken: The Motion Picture, jossa kerrotaan hänen taustaansa siten, että alun perin Heihachi heitti hänet pienenä poikana kuiluun, jonne olisi kuollut ellei olisi omatahtoisesti myynyt sieluaan Devilille ja saanut mahdollisuuden elää vielä toisen kerran ja tappaa Heihachi. Myöhemmin Jun kääntää hänen päänsä ja juuri ennen isänsä tappamista hän unohti raivonsa, mutta Heihachi ei. Tilanne muistuttu sen jälkeen hyvin paljon Tekken 2sen Heihachin epilogia.


title: Gavlerinken Arena

text: Gavlerinken Arena on monitoimiareena Gävlessä, Ruotsissa. Areenan katsojakapasiteetti on jääkiekko-otteluissa 8 265 ja konserteissa 11 000. Areena toimii Brynäs IF:n kotihallina.


title: Gavlerinken Arena

text: Nykyareenan edeltäjä valmistui vuonna 1967 nimellä "Gavlerinken". Vuonna 2005 kaupunki myi jäähallin Brynäs IF:lle joka rakennutti sen suurelta osin uudelleen. Uuden areenan nimenä oli vuosina 2006–2014 "Läkerol Arena".


title: BMPx

text: BMPx on Beep Media Playerin seuraaja. BMPx on vapaan ohjelmiston mediasoitin useimmille nykyaikaisille Unix-pohjaisille käyttöjärjestelmille. Se oli alkujaan BMP:n yksi haara, mutta nykyisin siinä ei juuri ole samaa koodia, vaan se kirjoitettiin uudestaan melkein alusta.


title: Rudolf Diels

text: Rudolf Diels (16. joulukuuta 1900 – 18. marraskuuta 1957) oli saksalainen natsipoliitikko. Hän oli Hermann Göringin suojatti ja johti natsi-Saksan salaista valtionpoliisia Gestapoa 1933–1934.


title: Rudolf Diels

text: Palveltuaan ensimmäisessä maailmansodassa Diels opiskeli lakia Marburgin yliopistossa. Diels meni töihin Preussin sisäministeriöön 1930 ja toimi poliisin neuvonantajana 1932. Hänen tehtävänsä tuolloin oli rajoittaa poliittisten radikaalien, sekä kansallissosialistien että kommunistien toimia. Adolf Hitlerin noustua valtaan vuonna 1933, Göringistä tuli Preussin ministeri. Diels ilmoittautui välittömästi natsien kannattajaksi ja sai Göringin puolelleen. Göring teki hänestä Preussin uuden valtionpoliisin osasto 1A:n johtajan. Osasto nimettiin pian uudelleen Gestapoksi.


title: Rudolf Diels

text: Diels sai kilpailijoistaan kuten Reinhard Heydrichista voimakkaita vihollisia. Pitkien puukkojen yönä Hitlerin johtama kansallissosialistinen puolue suoritti sisäisiä puhdistuksia ja kosti poliittisille vihollisilleen. Mustamaalattu Diels onnistui pakenemaan täpärästi ja välttymään hankaluuksilta. Hänet erotettiin Gestapon johdosta 1. huhtikuuta 1934, kun virka siirtyi Heinrich Himmlerille. Diels tyytyi pienempiin tehtäviin ja meni myöhemmin naimisiin Göringin serkun kanssa. Diels säilytti henkensä natsi-Saksan johdon sisäisissä valtakiistoissa lähinnä Göringin ansiosta.


title: Rudolf Diels

text: Sodan jälkeen Diels työskenteli Ala-Saksin hallinnossa ja sisäministeriössä, kunnes jäi eläkkeelle 1953. Hän kuoli metsästysonnettomuudessa saamiinsa haavoihin.


title: Alun Jones

text: Alun Arthur Gwynne Jones, Chalfontin paroni, (s. 5. joulukuuta 1919 Monmouth, Wales) on brittiläinen poliitikko.


title: Alun Jones

text: Jones toimi ministerinä Foreign and Commonwealth Officessa vuosina 1964−1970. Privy Counciliin hänet oli nimitetty vuonna 1964. Jones on ollut Chalfontin paroni 11. marraskuuta 1964 lähtien. Hän on pitkäaikaisin elinikäinen pääri Shawcrossin paronin, Hartley Shawcrossin kuoltua vuonna 2003.


title: Alun Jones

text: Jones on myös kirjoittanut useita kirjoja sotahistoriasta.


title: Audacious (ohjelma)

text: Audacious Media Player on mediasoitinprojekti, joka jatkaa Beep Media Playerin kehitystä. Kun muut lähtivät kehittämään BMPx:ää, William "nenolod" Pitcock ilmoitti aloittavansa projektin, jossa alkuperäisen BMP:n kehittely jatkuisi. Audaciousin käyttöliittymä on graafinen, ja se on vapaan ohjelmiston mediasoitin POSIX-järjestelmille, esimerkiksi Linuxille.


title: BBC Archives

text: The BBC Archives brittiläisen heavy metal -yhtye Iron Maidenin live-albumi. Albumi julkaistiin 4. marraskuuta 2002. Se sisältää yhtyeen live-esityksiä vuosilta 1979-1988. Live-esityksiä on neljä. Albumi julkaistiin osana "Eddie’s Archive" -boksia.


title: BBC Archives

text: Kaikki kappaleet on säveltänyt ja sanoittanut Steve Harris, ellei toisin mainita.


title: Kamferipuu

text: Kamferipuu ("Cinnamomum camphora") on aasialainen puu, jota on viljelty siitä saatavan tuoksuvan kemikaalin, kamferin takia.


title: Kamferipuu

text: Kamferipuu kasvaa 20-30 metriä korkeaksi. Rungon halkaisija voi olla 4,5 metriä ja lehvästön leveys kaksi kertaa puun korkeus. Sen lehdet ovat ikivihreät, kiiltävän vahapintaiset. Jokaisessa lehdessä on kolme selvästi erottuvaa kellertävää lehtisuonta. Nuorena lehdet ovat kirkkaan vaaleanvihreitä. Keväällä puuhun puhkeaa paljon pieniä, valkoisia kukkia. Niistä kypsyy mustia, halkaisijaltaan noin senttimetrin mittaisia marjoja.


title: Kamferipuu

text: Kamferipuuta kasvaa Kiinassa, Japanissa, Koreassa ja Taiwanissa. Sitä on istutettu Yhdysvaltoihin ja Australiaan, missä se on levinnyt luontoon.


title: Julian Beck

text: Julian Beck oli yhdysvaltalainen näyttelijä, ohjaaja, taidemaalari ja runoilija. Hän perusti yhdessä vaimonsa kanssa vuonna 1947 teatteriryhmän "The Living Theater", joka on Yhdysvaltojen pisimpään toiminut kokeellinen teatteriryhmä. Heidän innoittajanaan oli Antonin Artaud ja tämän manifesti "Julmuuden teatteri".


title: Julian Beck

text: Näyttelijänä Beck esiintyi elokuvissa "Oidipus" (1967) ja "Amore e rabbia" (1969) Hän ehti aloittaa myös elokuvan Poltergeist II kuvaukset, mutta kuoli ennen elokuvan valmistumista.


title: Poltergeist II

text: Poltergeist II on kauhuelokuva vuodelta 1986. Se on jatkoa elokuvalle Poltergeist, ja kertoo samasta Freelingin perheestä kuin edeltäjänsä. Perhe on muuttanut mummolaan edellisen elokuvan tapahtumien jälkeen.


title: Poltergeist II

text: Elokuva oli ehdolla parhaiden erikoistehosteiden Oscar-palkinnon saajaksi.


title: Poltergeist II

text: "Video-oppaassa" vuodelta 1994 Kari Salminen kutsuu kakkososaa typerillä selityksillä pilatuksi alkuperäisen elokuvan alaviitteeksi. Hän antaa sille kaksi tähteä viidestä, mikä vastaa sanallista arviota ”keskinkertainen”.


title: Teija Saari

text: Teija Tuulikki Saari (s. 21. maaliskuuta 1978 Alavus) on entinen suomalainen seiväshyppääjä. Hän edusti Alavuden Urheilijoita ja häntä valmensi Erkki Saari.


title: Teija Saari

text: Saari sijoittui 19-vuotiaiden EM-kilpailuissa Ljubljanassa 1997 neljänneksi tuloksella 395 cm. Seuraavana vuonna hän osallistui aikuisten EM-kilpailuihin niin sisä- kuin ulkoradoillakin jääden molemmissa karsintakilpailuun. Vuonna 1999 hän oli kymmenes 22-vuotiaiden EM-kilpailuissa Göteborgissa. Saari voitti uransa aikana kolme aikuisten maaottelukilpailua ulkoradoilla ja neljä sisäradoilla. Hän hyppäsi ennätyksensä 410 cm Lappeenrannassa 15. heinäkuuta 2001. Saari paransi 14 kertaa nimissään ollutta seiväshypyn Suomen ennätystä ja oli ensimmäinen suomalainen 4 metrin ylittäjä.


title: Tiina Vilenius

text: Tiina Vilenius (s. 4. heinäkuuta 1971 Tampere) on entinen suomalainen seiväshyppääjä. Hän edusti Yleisurheilu-Team Sahalahtea ja vastasi itse valmennuksestaan.


title: Tiina Vilenius

text: Vilenius sijoittui 18:nneksi sisäratojen EM-kilpailuissa Tukholmassa 1996 tuloksella 345 cm. Hän voitti uransa aikana yhden aikuisten maaottelukilpailun, Helsingissä elokuussa 1996 ennätyksellään 380 cm.


title: Tiina Vilenius

text: Vilenius voitti Kalevan kisoissa kultaa Tampereella 1996, hopeaa Lapualla 1995 ja Lappeenrannassa 1997 sekä pronssia Oulussa 1998 ja Seinäjoella 1999. Sisäratojen SM-kilpailuissa hän sai hopeaa 1996 ja pronssia 1999.


title: Kristillinen seurakunta Uusipesula

text: Kristillinen seurakunta Uusipesula on helluntaiherätykseen ja Suomen Helluntaikirkkoon kuuluva seurakunta Turun Varissuolla.


title: Kristillinen seurakunta Uusipesula

text: Seurakunta itsenäistyi Turun helluntaiseurakunnasta vuoden 2005 lopulla. Se on jäsenenä Suomen Helluntaikirkossa. Seurakunnan toimintamuotoihin kuuluvat hengelliset kokoukset, kerhot, radio-ohjelmat, koulutus, soluiksi kutsutut pienryhmät sekä diakoniatoiminta Leipä-iltojen muodossa. Seurakunnassa oli vuonna 2011 noin 180 jäsentä. Se julkaisee 2–4 kertaa vuodessa Ups-lehteä, jonka levikki on 200–300 kappaletta.


title: Wayne’s World 2

text: Wayne’s World 2 on Mike Myersin tähdittämä jatko-osa vuoden 1992 komediaelokuvalle "Wayne’s World" vuodelta 1993. Elokuva kertoo kaveruksista Waynestä ja Garthista, jotka kuvaavat televisio-ohjelmaa "Wayne’s World". Elokuvan ohjasi Stephen Surjik.


title: Wayne’s World 2

text: Elokuva pohjautuu  Saturday Night Livessä esitettyyn samannimiseen sketsiin.


title: Wayne’s World 2

text: "Video-oppaassa" vuodelta 1994 Olavi Similä sanoo elokuvaa koko lailla turhaksi jatko-osaksi ja antaa sille kaksi tähteä viidestä, mikä vastaa sanallista arviota ”keskinkertainen”.


title: Harry Winston

text: Harry Winston (1. maaliskuuta 1896 – 8. joulukuuta 1978) oli yhdysvaltalainen jalokiviseppä ja -kauppias.


title: Harry Winston

text: Hän osti Hope-timantin, jonka sanottiin tuottavan omistajalleen tai anastajalleen huonoa onnea. Vuonna 1958 Winston lahjoitti timantin Smithsonian-instituutin kokoelmiin.


title: Turun Adventtiseurakunta

text: Turun Adventtiseurakunta on Turussa toimiva Suomen Adventtikirkkoon kuuluva seurakunta, joka perustettiin 5. elokuuta 1919. 1930-luvulla ja vuosina 1943-1947 seurakunta koki voimakkaita kasvun aikoja, sillä kumpanakin ajanjaksona seurakunnan jäsenmäärä kasvoi noin 200:lla. Nykyiseen toimipaikkaansa Betel-kirkkoon seurakunta siirtyi marraskuussa 1984. Aiempi kirkko oli ollut vuodesta 1936 Jarrumiehenkadulla. Nykyinen jäsenmäärä on noin 350.


title: Turun Adventtiseurakunta

text: Turussa on aiemmin sijainnut Suomen Adventtikirkon toimisto, mutta se siirtyi vuoden 1996 alussa Tampereelle.


title: Turun Adventtiseurakunta

text: Seurakunnan kotisivut


title: Annika Kumlin-Henttu

text: Annika Maaria Kumlin-Henttu. o.s. Kumlin. (s. 23. maaliskuuta 1977 Lappeenranta) on suomalainen yleisurheilija, jonka päämatka oli 400 metrin aitajuoksu. Hän edusti Lappeenrannan Urheilu-Miehiä, ja häntä valmensivat Teuvo Laukkanen, Markus Iitiä, Tapani Torvi ja Risto Kangas.


title: Annika Kumlin-Henttu

text: Kumlin sijoittui 19-vuotiaiden EM-kilpailuissa Nyíregyházassa 1995 viidenneksi 400 metrin aitajuoksussa ajalla 57,85 s. Seuraavana vuonna hän oli saman ikäluokan MM-kilpailuissa Sydneyssä kuudes ajalla 58,80 s. Vuonna 1998 hän voitti Eurajoella 22-vuotiaiden Pohjoismaiden mestaruuskilpailuissa kultaa 400 metrin aitajuoksussa ja hopeaa 400 metrillä. Hän juoksi aidatun ratakierroksen ennätyksensä – ja 19-vuotiaiden Suomen ennätyksen – 57,34 s Kalevan kisoissa 1996. Samoissa kilpailuissa hän teki ennätyksensä myös 400 metrin juoksussa ajalla 54,64 s.


title: Annika Kumlin-Henttu

text: Kumlin voitti 400 metrin aitajuoksun Suomen-mestaruuden Seinäjoella 1999. SM-hopeaa hän sai Lapualla 1995, Tampereella 1996 ja Oulussa 1998 sekä SM-pronssia Lappeenrannassa 1997 ja Lahdessa 2000. 400 metrin juoksussa hän sai SM-pronssia 1996. Sisäratojen SM-kilpailuissa hän voitti kultaa 300 metrin aitajuoksussa 1995 ja 1996.


title: Annika Kumlin-Henttu

text: Vuonna 2014–2015 hän valmensi muun muassa Lappeenrannan Catz koripallojoukkueen A-junioreita fyysisen valmennuksen osalta.


title: King Fang

text: King Fang () on vuonna 1978 valmistunut anime-elokuva. Elokuvan on ohjannut Eiji Okabe. Se kertoo nuoresta koirasudesta, jonka emo on metsästyskoira ja isä sirkuksesta karannut susi. Vaikka ihmisperhe kasvattikin Fangin, se on kuitenkin villieläin ja sen kohtalo on elää luonnossa. Tarina etenee huippuunsa, kun Fang palaa sirkuksesta kotiin ja kohtaa vihollisensa, ruskeakarhun, joka on tappanut sen koko perheen.


title: Suomusiepot

text: Suomusiepot ("Fraseria") on sieppojen heimoon kuuluva lintusuku.


title: Daniel Abraham

text: Daniel Abraham (s. 14. marraskuuta 1969) on yhdysvaltalainen tieteis- ja fantasiakirjailija.


title: Daniel Abraham

text: Soolokirjailijana Abrams tunnetaan parhaiten fantasiasarjastaan "The Long Price Quartet" (2006–2009).


title: Daniel Abraham

text: Abraham on yhdessä Ty Franckin kanssa julkaissut tekijänimellä James S. A. Corey "Expanse-kirjasarjaa", jonka ensimmäinen romaani julkaistiin 2011. Abraham on Franckin kanssa mukana myös kirjasarjan pohjalta tehtävän "Expanse-televisiosarjan" teossa.


title: Daniel Abraham

text: Abraham on myös kirjoittanut yhdessä George R. R. Martinin ja Gardner Dozoisin kanssa tieteisromaanin "Hunter's Run" (2007) sekä urbaanifantasian "Unclean Spirits" (2008) salanimellä M.L.N. Hanover. Abrahamin kertomuksia on julkaistu myös eri lehdissä ja valikoimissa. Abraham on ollut ehdokkaana Hugo- ja Nebula-palkintojen saajaksi.


title: Daniel Abraham

text: Abraham asuu Albuquerquessa New Mexicossa.


title: Rokkaava Judy Jetson

text: Rokkaava Judy Jetson ("Rockin' with Judy Jetson") on vuonna 1988 ensi-iltansa saanut animaatioelokuva, joka perustuu 1960-luvulla tehtyyn tulevaisuuteen sijoittuvaan Jetsonit-televisiosarjaan. Elokuvan ohjasi Paul Sommer ja sen käsikirjoittivat Charles M. Howell IV sekä Kevin Hopps. Elokuvan tuotti Hanna-Barbera yhdessä Wang Film Productions Companyn ja Cuckoo's Nest Studiosin kanssa.


title: Rokkaava Judy Jetson

text:
Rocktähti Sky Rocker on vienyt Judy Jetsonin sydämen, niin hän menee kahden ystävänsä kanssa laulajan konserttiin. Eräs musiikkia inhoava ilkeä noita on kuitenkin siepannut rocktähden ja tytöt päättävät lähteä pelastamaan häntä noidan kynsistä. Samalla konserttiin asti seurannut Judyn isä George joutuu vankilaan, jolloin hänen poikansa Elroy ja perheen koira Astro tulevat paikalle pelastamaan hänet, mutta joutuvatkin vaikean päätöksen eteen: kumman he pelastaisivat ensin, isänsä vai siskonsa Judyn. Lopulta loputkin Jetsonin perheen jäsenet sekaantuvat Judyn sankarillisen yrityksen hetkeen ja saavat todistaa kuinka hän on aikeissa pelastaa rocktähti Sky Rockerin ilkeän noidan käsittelystä.
"Video-oppaassa" vuodelta 1994 Markku Salmi ei innostu elokuvasta pohjana olevan tv-sarjan tavoin laadukkaasta piirrosjäljestä huolimatta. Hän antaa elokuvalle kaksi tähteä viidestä, mikä vastaa sanallista arviota ”keskinkertainen”.


title: Anu Pirttimaa

text: Anu Marjo Pirttimaa (s. 4. kesäkuuta 1972 Ylivieska) on kilpauransa lopettanut suomalainen pikajuoksija. Hän edusti Ylivieskan Kuulaa ja häntä valmensi Juha Pirttimaa.


title: Anu Pirttimaa

text: Pirttimaa juoksi Stuttgartin MM-kilpailuissa 1993 avausosuuden Suomen 4 × 100 metrin viestijoukkueessa, joka sijoittui seitsemänneksi Suomen ennätysajalla 43,37 . Helsingin EM-kilpailuissa 1994 hän karsiutui alkuerissä sekä 100 että 200 metrin juoksussa sekä juoksi ensimmäisen osuuden seitsemänneksi sijoittuneessa Suomen pikaviestijoukkueessa . Atlantan olympialaisissa 1996 ja Ateenan MM-kilpailuissa 1997 hän oli mukana alkuerissä pudonneessa Suomen pikaviestijoukkueessa.


title: Anu Pirttimaa

text: Pirttimaa saavutti Kalevan kisoissa 100 metrillä hopeaa Tuusulassa 1994 sekä pronssia Mikkelissä 1993, Tampereella 1996 ja Lappeenrannassa 1997. 200 metrillä hän sai SM-hopeaa 1994 sekä pronssia 1996 ja 1997. Sisäratojen SM-kilpailuissa Pirttimaa sai 60 metrillä hopeaa 1994 ja 1995 sekä pronssia 1996. Lisäksi hän sai pronssia 200 metrillä 1996.


title: Pietarin evankeliumi

text: Pietarin evankeliumi () on varhaiskristillinen apokryfisiin evankeliumeihin kuuluva pseudepigrafinen kirjoitus, josta on säilynyt ainoastaan katkelmia Jeesuksen kärsimyshistoriasta.


title: Pietarin evankeliumi

text: 1800-luvun loppupuolelle asti Pietarin evankeliumi tunnettiin ainoastaan kirkkoisien yksittäisistä maininnoista, jotka tuomitsivat teoksen harhaoppisena mutta eivät juurikaan kertoneet sen sisällöstä. Talvella 1886–1887 ryhmä ranskalaisia arkeologeja M. Bouriantin johdolla löysi Akhmimista Ylä-Egyptistä kirjan, joka sisälsi katkelmia Pietarin evankeliumista, Pietarin ilmestyksestä, Heenokin kirjasta sekä eräistä muista teksteistä. Kirja on ajoitettu 500-luvun lopulle, ja sen tekstit julkaistiin 1892. Myöhemmin Oksyrhynkhoksesta on löydetty kaksi lyhyttä papyruskäsikirjoitusta, jotka sisältävät katkelmia Pietarin evankeliumista (P.Oxy. 2949 ja P.Oxy 4009). Nämä katkelmat ovat peräisin 100-luvun lopulta tai 200-luvun alusta. Nämä löydöt viittaavat siihen, että Pietarin evankeliumi on ollut aktiivisessa käytössä ainakin joissakin egyptiläisissä luostareissa.


title: Pietarin evankeliumi

text: Kirkkoisistä ainakin Serapion Antiokialainen (n. 200 jaa.) on tuntenut Pietarin evankeliumin, samoin Origenes, Eusebios Kesarealainen ja Theodoret Kyrroslainen.


title: Pietarin evankeliumi

text: Säilynyt Pietarin evankeliumin jakso sisältää Jeesuksen kärsimyshistorian, ylösnousemuksen ja ylösnousseen ilmestyksiä. Koska evankeliumin alkua ei ole säilynyt, ei tiedetä, rajoittuiko se alun perin kärsimyshistoriaan vai sisälsikö se myös Jeesuksen opetuksia ja tekoja kanonisten evankeliumien tapaan.


title: Pietarin evankeliumi

text: Käytössä on kaksi tapaa viitata Pietarin evankeliumin yksittäisiin kohtiin. Seuraavassa taulukossa arabialaiset numerot 1–60 viittaavat Adolf von Harnackin laatimaan jaejakoon, roomalaiset numerot I–XIV J. A. Robinsonin lukujakoon, jota tarkennetaan tarvittaessa liittämällä lukunumeroihin Harnackin numeroinnin mukaiset jaenumerot.


title: Pietarin evankeliumi

text: Useimpien tutkijoiden mukaan Pietarin evankeliumi on kirjallisesti riippuvainen kanonisista evankeliumeista. Niihin verrattuna kärsimyshistorian ihmeenomaiset piirteet ovat kuitenkin kasvaneet selvästi. Lisäksi tietyissä yksityiskohdissa esiintyy juutalaisvastaisia sävyjä: esimerkiksi syy Jeesuksen ristiinnaulitsemisesta vieritetään juutalaisten niskoille selvemmin kuin Uudessa testamentissa.


title: Pietarin evankeliumi

text:
Tietyissä yksityiskohdissa kuvaus saa dokeettisia piirteitä, eli Jeesuksen ihmisyys ja hänen kärsimyksensä vaikuttaa vain näennäiseltä:
Pietarin evankeliumi sisältää vanhimman tunnetun kuvauksen itse ylösnousemuksesta:


title: The Elder Scrolls Construction Set

text: The Elder Scrolls ("TES") Construction Set on editointiohjelma "" ja "" -videopeleille. Se tuli "Morrowind" -pelin mukana automaattisesti, kun taas "Oblivion" -pelille se pitää ladata erikseen internetistä. Construction Set antaa täydellisen hallinnan pelin sisältöön kenelle tahansa, joka on valmis käyttämään hieman aikaa sen käytön opettelemiseen. Se on sama työväline, jolla Bethesda Softworks loi "Morrowind" ja "Oblivion" -pelien maailmat. Vaikka Bethesda Softworks nykyään hyödyntää uudempaa versiota virallisten liitännäisten tekemiseen "The Elder Scrolls IV: Oblivion" -pelille, silti "Morrowind" ja "Oblivion" -pelien Construction Set -versiot ovat taaksepäin yhteensopimattomia. The Construction Set antaa faneille mahdollisuuden muokata pelin maailmaa ja tallentaa omat muutoksensa .esp-tiedostomuotoon ("Elder Scrolls plugin"), joka on Construction Settia käyttävien "The Elder Scrolls" -pelien oma tiedostomuoto liitännäisille. Tehdäkseen lisää yksityiskohtaisempia vuorovaikutuksia modien välille, monet modit käännetään .esm-tiedostomuotoon ("Elder Scrolls Master").


title: The Elder Scrolls Construction Set

text: Fanit voivat ladata ja laittaa jakoon näitä itse tekemiään tai toisten tekemiä liitännäisiä (eli 'modeja') vapaasti internetissä. Niiden avulla voi muuttaa mitä tahansa pelissä; aina uusista hahmojen kyvyistä ja taidoista suuren kartanon lisäämiseen tai täysin uuden juonirakenteen luomiseen. Modien tiedostokoot voivat olla pienimmillään vain muutaman kilotavun kokoisia, koska ne voivat muokata vain vaikkapa pelin olennaisia asetuksia, kuten gravitaation suuruutta, mutta toisaalta tiedostot voivat olla myös paljon suurempia kuten esimerkiksi 100 megatavua tai enemmän.


title: The Elder Scrolls Construction Set

text: Kaikkein suurimmat liitännäiset sisältävät myös lisätiedostoja, joita ei ole pelistä aiemmin löytynyt. Näitä voivat olla esimerkiksi tekstuurit ja 3D-mallit (eli 'meshes'), jotka tuovat peliin täysin uutta materiaalia. Usein nämä pitää itse siirtää oikeaan paikkaan pelin kansioihin, jotta ne toimivat. Jotkut modit on kuitenkin pakattu arkistoihin, jotka voi helposti ja nopeasti purkaa oikeisiin paikkoihin.


title: Fountains of Wayne

text: Fountains of Wayne on yhdysvaltalainen vuonna 1996 perustettu powerpop -yhtye. Sen kuuluisimpiin kappaleisiin kuuluvat esimerikiksi "Radiation Vibe" ja "Stacy's Mom".


title: Johan Koivula

text: Johan Elis Valfrid Koivula () oli suomalainen jääkärikapteeni. Hänen vanhempansa olivat liikemies Juho Kustaa Koivula ja Maria Aleksandra Ringbom. Hänet vihittiin avioliittoon vuonna 1919 Tyyne Amanda Juholan kanssa, josta hän erosi ja avioitui uudelleen puhelinvälittäjä Elsi Irene Ytterlinin kanssa.


title: Johan Koivula

text: Koivula kävi kansakoulun ja suoritti kurssimuotoisen keskikoulun Rauman yhteislyseossa vuonna 1919. Hän suoritti täydennyskurssin Suojeluskuntain päällystökoulussa vuonna 1924.


title: Johan Koivula

text: Koivula työskenteli liikeapulaisena ennen liittymistään vapaaehtoisena Saksassa sotilaskoulutusta antavan jääkäripataljoona 27:n pioneerikomppaniaan 26. syyskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella.


title: Johan Koivula

text: Koivula astui Suomen armeijan palvelukseen Saksassa 7. helmikuuta 1918. Sotilasvalan vannottuaan ja palvelusitoumuksen allekirjoitettuaan hänet ylennettiin vänrikiksi. Takaisin Suomeen hän palasi 18. helmikuuta 1918 jääkärien etujoukon mukana Vaasaan, mistä hänet komennettiin Satakunnan rintamalle ja määrättiin 21. helmikuuta 1918 alkaen päälliköksi Satakunnan ryhmään kuuluneeseen Porin pataljoonan 1. komppaniaan. Hän otti osaa komppanian päällikkönä taisteluihin Pomarkussa. Pomarkun valtauksen jälkeen hänet nimitettiin 13. maaliskuuta 1918 alkaen Turun pataljoonan väliaikaiseksi komentajaksi, josta tehtävästä hänet siirrettiin myöhemmin 1. komppanian päälliköksi ja otti osaa taisteluihin Ikaalisissa sekä Mannanmäen-Kyröskosken akselilla, missä hän haavoittui 21. maaliskuuta 1918 ja joutui hoidettavaksi Ikaalisten kenttäsairaalaan.


title: Johan Koivula

text: Koivula palasi haavoista parannuttuaan Turun pataljoonaa ja sai sen komentajan viransijaisuuden 16. huhtikuuta 1918 alkaen ja johdatti pataljoonansa taisteluihin etenemällä Karkusta Kauvatsalle, missä suoritti varsinaisen päällikön poissa ollessa Turun pataljoonan ja Kristiinan reservipataljoonan yhdistämisen Porin rykmentin III pataljoonksi. Näin muodostetun pataljoonan komentajan sijaisena hän otti osaa taisteluihin Laitikkalassa ja Alvettulassa sekä etenemiseen Hauholle.


title: Johan Koivula

text: Sisällissodan jälkeen Koivula siirrettiin Varsinais-Suomen rykmentin III pataljoonaan, missä hän toimi 9. komppanian päällikkönä. Myöhemmin palveli edellämainitusta rykmentistä muodostetun Turun vartiopataljoonan 3. komppanian päällikkönä. Turusta hänet siirrettiin 23. lokakuuta 1918 Lapin ryhmään, missä hänet sijoitettiin päälliköksi II pataljoonan 8. komppaniaan.


title: Johan Koivula

text: Koivula erosi armeijasta 28. joulukuuta 1918 ja liittyi Suojeluskuntajärjestön palvelukseen ja hänet sijoitettiin paikallispäälliköksi Lapin (T.l.) suojeluskuntaan. Lapissa (T.l.) hän palveli 17. tammikuuta – 30. kesäkuuta 1919 välisen ajan, jonka jälkeen hänet siirrettiin Rauman ja Rauman maalaiskunnan suojeluskuntaan missä hän palveli 28. marraskuuta 1924 saakka. Vuoden 1925 tammikuussa hän erosi suojeluskunnista ja astui takaisin armeijan palvelukseen ja hänet sijoitettiin Polkupyöräpataljoona 1:een, josta hän erosi 31.. lokakuuta 1927 ja siirtyi liikealalle.


title: Johan Koivula

text: Koivula otti osaa talvisotaan huoltopäällikön apulaisena Jalkaväkirykmentti 6:ssa ja osallistui taisteluihin Pasurissa, Salmenkaidassa, Kyläpaakkolassa ja Vuosalmella. Välirauhan aikana hän jatkoi samassa tehtävässä, kunnes hänet siirrettiin myöhemmin talouspäälliköksi Viestipataljoona 19:sta. Jatkosodan puhjettua hänet komennettiin komppanianpäälliköksi 89. Perävaunuautopataljoonaan, missä hän palveli kunnes joutui vuonna 1942 sairautensa takia hoidettavaksi sotilassairaalaan.


title: Johan Koivula

text: Sairaalasta päästyään hänet siirrettiin Porin lentokentälle palkkanormien- , työvoiman- ja veropidätystarkastajaksi saksalais-suomalaiseen työvoimalautakuntaan. Vielä vuonna 1942 hän siirtyi Porin työvoimapiiriin metsätyö- ja kuljetuspäälliköksi, missä tehtävässä hän palveli sodan loppuun saakka. Sotien jälkeen hän toimi Porissa yksityisenä liikemiehenä auto- ja puutavara-alalla. Hänet haudattiin Poriin.


title: Sinipuu

text: Kampetšepuu, campechepuu eli sinipuu ("Haematoxylum campechianum") on keski- ja eteläamerikkalainen puu, jota on käytetty väriaineen tuottamiseen. Se on saanut nimensä meksikolaisen Campechen kaupungin mukaan.


title: Sinipuu

text: Kampetsepuu on pieni, piikkinen puu, jonka runko on poimullinen, kuin yhteensulautuneiden ohuiden runkojen nippu. lehdet muodostuvat parittaisista sydämenmuotoisista lehdyköistä. Keltaisia kukkia puhkeaa ympäri vuoden.


title: Sinipuu

text: Puun ydinpuu on purppuranpunaista ja tiheää: tuoreet lastut uppoavat vedessä. Puuaineksesta lohkotuista lastuista voi liottaa väriainetta.


title: Sinipuu

text:
Alueen alkuperäiset asukkaat, kuten atsteekit, ovat käyttäneet kampetsepuuta vuosisatojen ajan sekä tekstiilien ja nahan värjäykeen että lääkeaineena bakteeritulehduksia vastaan.
Kampetsepuuta tuotiin Eurooppaan laivalasteittain tekstiiliteollisuuden käyttöön, kunnes synteettiset väriaineet korvasivat sen 1800-luvulla.


title: Kirsi Mattila

text: Kirsi Irene Mattila (o.s. Korja, ent. Rauta, s. 17. maaliskuuta 1962 Kouvola) on suomalainen kestävyysjuoksija, jonka päämatka oli maraton. Hän edusti Kouvolan Poikia ja Turun Urheiluliittoa ja häntä valmensivat Jorma Rauta, Timo Vuorimaa ja Pasi Mattila.


title: Kirsi Mattila

text: Mattila oli 73. maastojuoksun MM-kilpailuissa 1989. Hän sijoittui toiseksi Chicagon maratonilla 1991 sekä viidenneksi Berliinin maratonilla 1992 ja 1994. Helsingin EM-kilpailuissa 1994 hän oli seitsemäs ajalla 2.33.32 ja Göteborgin MM-kilpailuissa 1995 kolmastoista juostuaan ajan 2.35.39. Atlantan olympiamaratonin 1996 hän joutui keskeyttämään .


title: The Hoople

text: The Hoople on brittiläisen Mott the Hoople -yhtyeen vuonna 1974 julkaistu seitsemäs ja viimeinen studioalbumi. Se sisältää hitit ”The Golden Age of Rock 'n' Roll” (Britanniassa 16. sija) ja ”Roll Away the Stone” (8.). Albumilla soittavat uusina muusikkoina soolokitaristi Ariel Bender sekä kosketinsoittaja Morgan Fisher.


title: The Hoople

text: Albumi sai ilmestyessään kohteekseen pitkälti negatiivista kritiikkiä, mihin on pidetty syynä sitä, että se julkaistiin korkeatasoiseksi katsotun "Mott"-albumin (1973) jälkeen. Myöhemmin "The Hooplea" on pidetty yhtenä yhtyeen aliarvostetuimmista levyistä.


title: The Hoople

text: Sekä yhtyeen kosketinsoittaja Verden Allen että kitaristi Mick Ralphs olivat jättäneet yhtyeen vuonna 1973. Ralphsin korvaajaksi harkittiin niin Joe Walshia, Tommy Bolinia kuin Ronnie Montroseakin, mutta lopulta Mott the Hooplen uudeksi kitaristiksi tuli Luther Grosvenor, joka käytti yhtyeessä salanimeä Ariel Bender. Tämä merkitsi yhtyeen sisäisissä asioissa suuria muutoksia. Perustajajäsen Ralphsin lähdön myötä laulaja-kitaristi Ian Hunterista tuli yhtyeen selkeä johtaja. Bender ei ollut myöskään Hunterille Ralphsin veroinen musiikillinen avustaja, joten Hunter kirjoitti albumin kappaleet yhtä raitaa lukuun ottamatta. Uudeksi kosketinsoittajaksi yhtyeeseen liittyi lopulta Morgan Fisher.


title: The Hoople

text: Albumin aloittaa ”The Golden Age of Rock 'n' Roll”, joka ilmaisee Ian Hunterin suuttumusta, mutta samalla myös iloa aikakauden kelluvalle ja glamour-tyyliselle musiikkibisnekselle. Roxy Music -yhtyeen Andy Mackay soittaa kappaleessa saksofonia. Viisiminuuttinen miniooppera ”Marionette” on "The Hoople" -albumin kulmakivi. Kappaleessa on viuluja, saksofoneja ja selloja, ja sen tarina kuvaa rockbisneksen järjestäytynyttä toimintaa ja sen vaikutusta artisteihin. Laulun kertojaminänä toimiva rocktähti muun muassa näkee unta, jossa häntä alistetaan. Kappaleella oli suuret vaikutukset tulevaan, sillä 18 kuukautta albumin ilmestymisen jälkeen Queen-yhtye julkaisi kuuluisan oopperamaisen hittikappaleensa ”Bohemian Rhapsody”.


title: The Hoople

text: "The Hooplen" kolmannessa kappaleessa ”Alice” solisti Ian Hunter kertoo viimeisimmästä New Yorkin -matkastaan. Teemaltaan se muistuttaa edellisalbumi "Mottin" kappaletta ”Whizz Kid”. Kappaleen sanoituksessa oli Hunterin kohdalla ennenäkemättömän paljon rivejä, eikä ”Alicea” täten soitettukaan konserteissa kuin kerran. Kappaleessa on vahvasti esillä Morgan Fisherin kosketinstyöskentely. ”Crash Street Kidds” kertoo katujengistä, jonka jäsenet pettymyksessään päättävät ottaa koko Britannian haltuunsa. Yritys kuitenkin epäonnistuu, kun ryhmän johtaja surmataan kappaleen lopussa konekiväärillä. Alun perin tämän ”The Bash Street Kidds” -muodossa olleen kappaleen piti olla albumin teemakappale, mutta "The Beano" -nimisen sarjakuvan (jonka sisällöstä The Bash Street Kidds oli otettu) kustantajat eivät kuitenkaan hyväksyneet ajatusta.


title: The Hoople

text: B-puolen aloittaa basisti Pete "Overend" Wattsin kirjoittama ja laulama ”Born Late ’58”, joka on samalla levyn ainoa kappale, jota ei ole kirjoittanut Ian Hunter. Hunter ei myöskään osallistunut kappaleen äänitykseen, sillä hän oli samaan aikaan New Yorkissa. Hänen mielestään tämä rokkaava kappale olisi kuitenkin voitu julkaista jopa singlenä. Sitä seuraa Bob Dylanin vaimolle omistettu, kauniiksi kuvattu ”Trudi’s Song”, joka on myös saanut vaikutteensa Dylanin "Nashville Skyline" -albumin materiaalista. Kappale erottuukin tyylillisesti levyn muista kappaleista. ”Pearl 'n' Roy (England)” kertoo sosiaalisesta ja poliittisesta turhautumista, ja siinä viitataan Britannian silloiseen pääministeriin Edward Heathiin. Andy Mackay vierailee siinä saksofonistina avausraita ”The Golden Age of Rock 'n' Rollin” tapaan. ”Through the Looking Glass” on Mott the Hooplelle uniikki kappale orkesterisovituksineen. Albumin päättää singlejulkaisu ”Roll Away the Stone”, joka singlenä ilmestyessään ylsi Britanniassa top 10:een.


title: The Hoople

text: "The Hoople" julkaistiin 29. maaliskuuta 1974. Albumi ylsi Britanniassa sijalle 11, mikä oli neljä pykälää heikommin kuin edellislevyn "Mott" kohdalla. Albumia kuitenkin myytiin "Mottia" enemmän, sillä siitä myönnettiin huhtikuussa 1974 kultalevy yli 100 000 kappaleen myynnin johdosta, kun taas "Mott" oli yltänyt ainoastaan hopealevyyn (yli 60 000 kappaletta). Yhdysvalloissa "The Hoople" menestyi hieman edeltäjäänsä paremmin sijoituksen ollessa 28. Lisäksi Norjassa albumi ylsi Britannian tavoin aivan top 10:n tuntumaan, sijalle 11.


title: The Hoople

text: Albumi sai ilmestyessään pitkälti negatiivista kriitiikkiä. Esimerkiksi "Rolling Stone" -lehden kriitikko Ken Emerson epäili kesäkuun 1974 arvostelussaan suosion sokaisseen Ian Hunterin ja piti "The Hooplea" pettymyksenä yhtyeen edellisten albumien jälkeen. Hänen mielestään niin albumin sävellykset kuin sanoituksetkin ovat pääasiassa heikkotasoisempia kopioita yhtyeen vanhoista lauluista. Emersonin mukaan myös useissa kappaleissa kuultavat ääniefektit tuottavat vain sekamelskaa. Hän kuitenkin kehuu raitoja ”Trudi’s Song”, ”Alice” ja ”Pearl 'n' Roy (England)”. Loppuun hän kuitenkin toteaa, ettei "The Hooplea" voi edes verrata yhtyeen kahteen edelliseen albumiin; "Mottiin" ja "All the Young Dudesiin", ja toivoo yhtyeen ryhdistyvän pian. Billboard puolestaan antoi levystä päinvastaista palautetta suhteessa Rolling Stoneen. Lehden mielestä yhtyeen tekemät musiikilliset muutokset toimivat levyllä hyvin, toisin kuin useilla muilla yhtyeillä, jotka yrittävät muuttaa äänimaailmaansa monimutkaisempaan suuntaan. Myös Ariel Benderin kitaransoitto sai kehuja. Billboardin mielestä "The Hoople" merkitsee levyä, jolla yhtye löysi itsensä. Parhaina kappaleina lehti piti raitoja ”Crash Street Kidds”, ”Born Late ’58”, ”Through the Looking Glass” ja ”Roll Away the Stone.”


title: The Hoople

text:
Vuonna 1981 Robert Christgau arvosteli levyn kirjassaan "Christgau's Record Guide". Hänen mielestään kappaleet ”The Golden Age of Rock 'n' Roll” ja ”Roll Away the Stone” ovat klassikoita, mutta eivät kuitenkaan aikanaan tuoneet mukanaan mitään uutta. Hän uskoo myös, että Ian Hunterin ego oli levyn aikoihin kasvanut, mutta myöntää hänellä olleen varaa siihen. Christgaun antama arvosana levylle on B. Leland Rocker puolestaan antoi levylle neljä tähteä viidestä vuoden 1996 arvostelussaan julkaisussa "Musichound Rock: The Essential Album Guide".A-puoli
B-puoli


title: Jess Willard

text: Jess Willard (29. joulukuuta 1881 St.Clere, Kansas, Yhdysvallat – 15. joulukuuta 1968 Los Angeles, Kalifornia, Yhdysvallat) oli nyrkkeilyn raskaansarjan maailmanmestari vuosina 1915–1919.


title: Jess Willard

text: Jess Willard työskenteli cowboyna lähes kolmenkymmenen vuoden ikäiseksi ennen kuin alkoi vakavissaan nyrkkeillä. Hän kuitenkin suurikokoisena menestyi erinomaisesti ja yllättäen Havannassa 5. huhtikuuta 1915 voitti maailmanmestaruuden Jack Johnsonilta tyrmäyksellä 26. erässä. Maailmanmestaruuden vei vasta sodan jälkeen Jack Dempsey 4. kesäkuuta 1919 Ohion Toledossa. Ottelu päättyi tyrmäykseen kolmannessa erässä.


title: Jess Willard

text: Nyrkkeilyuran jälkeen Willard esiintyi vaudeville-esityksissä sekä Buffalo Billin kiertueella.


title: Donovan McNabb

text: Donovan Jamal McNabb (s. 25. marraskuuta 1976 Chicago, Illinois) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän pelasi 13 kautta NFL-liigassa. Nykyisin hän toimii NFL Networkin kommentaattorina.


title: Donovan McNabb

text: Ennen ammattilaisuraansa McNabb pelasi neljä kautta, kaudet 1995–1998, Syracusen yliopiston amerikkalaisen jalkapallon joukkueen aloittavana pelinrakentajana. Hänet nimettiin kaikilla neljällä kaudella Big East Conferencen ensimmäiseen tähdistöön, kolmesti, 1996–1998, konferenssin vuoden hyökkääjäksi ja 1990-luvun päätteeksi Big East Conferencen vuosikymmenen parhaaksi hyökkääjäksi. Hän pelasi yliopistoaikanaan myös koripalloa. Hän opiskeli Syracusessa pääaineenaan puheviestintää.


title: Donovan McNabb

text: Philadelphia Eagles varasi McNabbin NFL:ään numerolla kaksi vuoden 1999 NFL Draftin ensimmäisellä kierroksella. Hän pelasi tulokaskaudellaan 12:ssa NFL:n runkosarjaottelussa ja oli kuudessa ottelussa avauskokoonpanossa. Kausina 2000–2009 hän oli Eaglesin aloittava pelinrakentaja kaikissa pelaamissaan NFL-otteluissa, ja hänellä on hallussaan useita joukkueen seuraennätyksiä. Hän on muun muassa eniten otteluja joukkueen riveissä voittanut pelinrakentaja sekä eniten onnistuneita syöttöjä ja touchdown-syöttöjä antanut Eagles-pelaaja. Kaudella 2004 hän onnistui antamaan 24 peräkkäistä onnistunutta syöttöä, mikä on NFL:n ennätys.


title: Donovan McNabb

text: Kaudella 2004 McNabb oli auttamassa Philadelphia Eaglesiä etenemään Super Bowliin ensimmäisen kerran sitten kauden 1980. Joukkue kuitenkin hävisi helmikuussa 2005 pelatun Super Bowl -ottelun hallitsevalle mestarille New England Patriotsille pistein 21–24. Lisäksi joukkue oli McNabbin aikana kausina 2001–2003 ja 2009 n häviävänä osapuolena.


title: Donovan McNabb

text:
McNabb siirtyi huhtikuussa 2010, muutama kuukausi ennen kauden 2010 alkua, Washington Redskinsiin. Eagles sai vaihdossa kaksi varausvuoroa. Redskinsissä pelattu kausi oli hänen siihenastisen ammattilaisuransa tilastollisesti heikoin aloittavana pelinrakentajana. Hän menettikin aloittavan pelinrakentajan paikkansa Rex Grossmanille kauden kolmessa viimeisessä ottelussa. Marraskuussa 2010 hän teki seuran kanssa viisivuotisen, 78 miljoonan dollarin arvoisen jatkosopimuksen, mutta siirtyi heinäkuussa 2011, jo ennen seuraavan kauden alkua, Minnesota Vikingsiin. Redskins sai vaihdossa kuudennen kierroksen varausvuoron vuonna 2012 sekä ehdollisen kuudennen kierroksen varausvuoron vuonna 2013.
McNabb on valittu kuudesti NFL:n tähdistöotteluun Pro Bowliin, kausina 2000–2004 ja 2009.


title: Donovan McNabb

text: McNabb on naimisissa ja hänellä on vaimonsa kanssa neljä lasta. Heidän ensimmäinen lapsensa, tytär, syntyi vuonna 2004, vuonna 2008 heille syntyi kaksoset, poika ja tytär, ja vuonna 2009 heille syntyi poika.


title: Mustakakadu

text: Mustakakadu ("Zanda funereus") on suurikokoinen, tumma australialainen kakadu.


title: Mustakakadu

text: Mustakakadu on noin 67 cm pitkä ja painaa 750–900 grammaa. Se on yleisväriltään mustanruskea, ja varsinkin alapuolen höyhenten reunukset ovat kellertävät. Poskessa on kellertävä laikku ja mustassa pyrstössä on keltainen tai valkoinen kuvio. Se nostaa toisinaan päälaenhöyhenensä töyhdöksi. Nokka on tummanharmaa, iiris tummanruskea ja koivet ruskeat. Naaraan poskilaikku on kirkkaampi ja nokka on luunvärinen. Nuoret linnut muistuttavat naarasta. Mustakakadut ovat vilkkaita ja äänekkäitä. Niiden lentoääni on lajityypillinen kova huuto "kii-ou", varoitusääni karhea kirkaisu. Mustakakadut voivat elää vankeudessa 50-vuotiaiksi.


title: Mustakakadu

text: Mustakakadujen ruokailulento on rauhallista lepattelua. Muuttomatkoillaan ne lentävät hyvin korkealla ja pitävät yhteyttä toisiinsa jatkuvalla huutelulla.


title: Mustakakadu

text: Mustakakadua tavataan Kaakkois-Australiassa. Sen elinympäristön laajuus on 100 000–1 000 000 neliökilometriä ja sen populaation koko on yli 20 000 yksilöä. Laji on jaettu eli "splitattu", ja entinen alalaji "baudini" on erotettu omaksi lajiksi lyhytnokkakakadu ("Zanda latirostris"). Mustakakadu elää Australian kaakkoisosassa Queenslandin keskiosista aina Kangaroo Islandille ja Eyren niemimaalle sekä Tasmaniassa ja Bassinsalmen suurimmilla saarilla.


title: Mustakakadu

text: Mustakakadut asuvat enimmäkseen vain tuoreissa ja vetisissä metsissä, käyden harvinaiseksi kuivilla alueilla.


title: Mustakakadu

text: Mustakakadun pesä on syvässä puunkolossa, tavallisesti eukalyptuksessa. Naaras munii yhden tai kaksi munaa ja hautoo niitä noin kuukauden. Muna on kooltaan 50 mm x 34,7 mm. Koiras ruokkii hautovaa naarasta kolme-neljä kertaa päivässä. Jos naaras munii kaksi munaa, se munii toisen munan 4–7 päivää ensimmäisen jälkeen. Toinen muna jää usein kuoriutumatta, tai jos se kuoriutuu, jää poikanen yleensä pieneksi ja kuolee pian. Pesäpoikasaika on 12–13 viikkoa. Molemmat emot ruokkivat poikasia aikaisin aamulla ja toistamiseen myöhään iltapäivällä. Poikasia ruokitaan vielä pesästä lähdön jälkeen noin neljän kuukauden ajan.


title: Mustakakadu

text: Mustakakadut syövät siemeniä, pähkinöitä, marjoja, hedelmiä, kukkia sekä hyönteisiä ja niiden toukkia. Paikoin ne ovat puutarhurien riesana syömällä omenista siemenet. Metsänviljelyalueilla ne syövät radiatamännyn ("Pinus radiata") siemeniä aiheuttaen suuria taloudellisia menetyksiä.


title: Mustakakadu

text: Mustakakaduparvi ruokailee puun latvustossa hyvin huomaamattomasti. Yksi tai kaksi lintua on vartiossa, ja vaaran havaittuaan ne varoittavat kirkumalla, jolloin koko parvi lennähtää pois.


title: Heini Sistonen

text: Heini Karoliina Sistonen (s. 3. maaliskuuta 1973 Tampere) on entinen suomalainen pika-aitajuoksija. Hän edusti Tampereen Pyrintöä ja häntä valmensivat Pekka Peltonen ja Aki Salo.


title: Heini Sistonen

text: Sistonen voitti 100 metrin aitajuoksun Suomen mestaruuden Tampereella 1996 ajalla 13,66 s. Samojen kilpailujen alkueräjuoksussa hän teki ennätyksensä 13,55 s. Sisäratojen SM-kilpailuissa hän saavutti 60 metrin aitajuoksussa kultaa Jyväskylässä 1994 ennätyksellään 8,40 s sekä pronssia Tampereella 1995 ajalla 8,46 s.


title: Heini Sistonen

text: Sistonen edusti Suomea kerran aikuisten ulkorata- ja hallimaaottelussa sekä Euroopan cupin kilpailussa.


title: Riikka Niemelä

text: Riikka Johanna Niemelä (s. 15. marraskuuta 1975 Kannus) on entinen suomalainen 400 metrin juoksija. Hän edusti Kannuksen Uraa ja häntä valmensivat Juho Kössi ja Pentti Pulkkinen.


title: Riikka Niemelä

text: Niemelä kuului Suomen joukkueeseen, joka sijoittui viidenneksi 19-vuotiaiden MM-kilpailujen 4 × 400 metrin viestissä Lissabonissa 1994 ikäluokan Suomen ennätysajalla 3.37,55. 22-vuotiaiden EM-kilpailuissa Turussa 1997 hän oli 400 metrillä kuudes ajalla 54,06 sekä kuului Suomen pitkän viestin joukkueeseen, joka oli neljäs uudella 22-vuotiaiden Suomen ennätysajalla 3.34,88. Hän voitti uransa aikana yhden aikuisten maaottelujuoksun 400 metrillä, Helsingissä elokuussa 1996, ja oli voittamassa kahta 4 × 400 metrin viestiä. Hän juoksi ennätyksensä 53,52 s Tampereella 1997.


title: Riikka Niemelä

text: Niemelä voitti 400 metrin Suomen mestaruuden Tampereella 1996 ajalla 54,13 s. SM-hopeaa hän sai Lappeenrannassa 1997 sekä SM-pronssia Tuusulassa 1994 ja Lapualla 1995.


title: 2. jääkäriprikaati

text: 2. Jääkäriprikaati tarkoittaa seuraavia asioita:


title: House–tree–person-testi

text: House–tree–person-testi eli HTP on projektiiviseen ilmaisuanalyysiin perustuva psykologinen tutkimusmenetelmä erityisesti lasten persoonallisuuden ja psyykkisen kehityksen analysoimiseksi.


title: House–tree–person-testi

text: Testissä tutkittavaa lasta pyydetään piirtämään väriliiduilla tai lyijykynällä vähintään kolme kuvaa: talo, puu ja ihminen. Tämän jälkeen tutkija esittää kysymyksiä näistä piirroksista.


title: House–tree–person-testi

text: Taustalla on käsitys, että lapsi projisoi oman persoonallisuutensa tiedostamattomia piirteitä näihin piirroksiin, minkä sitten tutkija voi piirroksista tulkita. Tulkinnassa talon ajatellaan symboloivan tutkittavan kotioloja ja perhesuhteita, puu kertoo tiedostamattomista minätuntemuksista ja ihminen puolestaan symboloi minäkäsitystä. Tulkinnan tueksi on kehitetty pisteytysjärjestelmä.


title: House–tree–person-testi

text: Menetelmän kehitti 1940-luvulla yhdysvaltalainen psykologi John N. Buck (1906–1983).


title: Antti Koskinen (muusikko)

text: Antti Juhani Koskinen (13. maaliskuuta 1922 Helsinki – 6. kesäkuuta 1982 Helsinki) oli suomalainen laulutaiteilija, kanttori-urkuri ja laulupedagogi.


title: Antti Koskinen (muusikko)

text: Antti Koskinen aloitti opintonsa Sibelius-Akatemiassa 1938 lauluopinnoilla Einar Collianderin ja professori Oiva Soinin, pianonsoiton opinnoilla Eino Lindholmin ja Kerttu Bernhardin sekä urkujensoiton opinnoilla professori Elis Mårtensonin johdolla.


title: Antti Koskinen (muusikko)

text: Ensikonserttinsa hän piti 1943 ja suoritti kanttoriurkurin sekä musiikinopettajan tutkinnot 1945 ja päätti opintonsa Sibelius-Akatemiassa keväällä 1946 suoritettuaan lauludiplomin.


title: Antti Koskinen (muusikko)

text: Antti Koskinen jatkoi opintojaan vuosina 1948–1965 (muun muassa tanskalaisen Magnus Andersenin oppilaana) useilla opintomatkoilla Skandinaviaan, Keski-Eurooppaan ja 1950 Yhdysvaltoihin.


title: Antti Koskinen (muusikko)

text: Opettajan uransa Sibelius-Akatemiassa Antti Koskinen aloitti viransijaisena vuonna 1944, jonka jälkeen hän siirtyi vakinaiseksi opettajaksi 1954, lehtoriksi 1961 ja ylemmän palkkaluokan lehtoriksi 1966.


title: Antti Koskinen (muusikko)

text: Antti Koskinen toimi 1950–1970-luvuilla monien merkittävien suomalaisen laulutaiteen henkilöiden laulunopettajana ja johti vuosina 1953–1963 Nils-Eric Fougstedtin perustamaa Radiokuoroa (alkujaan "Radion solistikuoro").


title: Antti Koskinen (muusikko)

text: Koskinen oli Suomalaisen oopperan solisti 1945–1948. Hän toimi kanttoriurkurina Pasilan kirkossa 1945–1957, kanttorina Helsingin Vanhassa kirkossa 1957–1967 ja kanttorina Helsingin tuomiokirkossa 1967–1970.


title: Antti Koskinen (muusikko)

text: Lisäksi Antti Koskinen esiintyi laulajana konserteissa ja radiossa Suomessa, Skandinaviassa, Keski-Euroopassa ja Yhdysvalloissa sekä toimi oratorio- ja sinfoniakonserttien solistina ja konserttisäestäjänä sekä m.m. Polyteknikkojen Kuoron solistina. Antti Koskinen toimi Suomen Solistiyhdistys ry:n johtokunnassa vuosina 1967–1976.


title: Antti Koskinen (muusikko)

text: Klassisen musiikin uransa ohella Antti Koskinen levytti taiteilijanimellä Sulo Sala myös viihdemusiikkia muun muassa Metro-tyttöjen, Decca-orkesterin, Ramblers-orkesterin ja Viljo Vesterisen solistiyhtyeen kanssa sekä esiintyi sota-aikaisilla viihdytyskiertueilla.


title: Antti Koskinen (muusikko)

text: Koskinen esiintyi vuonna 1943 elokuvassa "Tositarkoituksella" ja vuonna 1944 kolmella Jussi-Patsaalla palkitussa elokuvassa "Herra ja ylhäisyys".


title: Antti Koskinen (muusikko)

text: Antti Koskiselle myönnettiin arvonimi Director cantus vuonna 1960, ja hän sai Pro Finlandia -mitalin vuonna 1969.


title: Antti Koskinen (muusikko)

text: Antti Koskisen puoliso oli muotitaiteilija Pirkko Hellevi Koskinen o.s. Krapinoja, ja heillä oli kaksi lasta, tytär Hanna (s. 1957) ja poika Juha (s. 1959). Antti Koskisen äiti oli Martta Koskinen, ja hänen isänsä Gunnar Koskinen toimi Helsingin kaupunginorkesterin lyömäsoittajana sekä Sibelius-Akatemian lyömäsoittimien opettajana.


title: Keskuskoulu (Kotka)

text: Keskuskoulu on peruskoulu Kotkassa. Se sijaitsee kaupungin keskustassa Kotkansaarella osoitteessa Keskuskatu 28. Koulu antaa opetusta peruskoulun luokilla 6–9 ja sen oppilasmäärä on noin 415 (2012).


title: Keskuskoulu (Kotka)

text: Keskuskoulu on alkuvuodesta 2013 perustetun Kotkansaaren koulun toimipisteistä toinen.


title: Keskuskoulu (Kotka)

text: Keskuskoulun on suunnitellut Kaarlo Borg ja se oli valmistuessaan 1929 Suomen toiseksi suurin koulurakennus. Koulu on toiminut kansakouluna, kansalaiskouluna ja yläasteena. Rakennuksessa on toiminut joitakin vuosia myös ruotsinkielinen kansakoulu. Parhaimmillaan koulussa on ollut samanaikaisesti yli tuhat oppilasta.


title: Minnelaulu

text: Minnelaulu eli minnerunous () oli keskiajalla Saksassa esiintynyt runouden laji, jota esitettiin laulamalla yksiäänisesti harpun tai viulun säestyksellä. Lauluja sävellettiin 1400-luvun alussa myös moniäänisiksi, mutta näiden merkitys jäi vähäiseksi. Minnelaulua esiintyi 1100-luvun loppupuolelta 1400-luvulle asti, mutta suosituinta se oli 1200-luvun alkuvuosikymmeninä. Se oli trubaduurirunouden saksalainen vastine, jonka vaiheet liittyvät 1300-luvulta alkaen myös mestarilauluihin.


title: Minnelaulu

text: Yleensä johonkin kirkkosävellajiin sävelletyn minnelaulun sisältö oli usein naista ihannoivaa lemmenrunoutta, mutta muitakin aiheita esiintyi. Minnelaulun tärkeimmät muodot olivat Lied, Leich ja Spruch. Lied tarkoitti alkuaan laulua yleensä. Sen muotoja olivat Botenlied, Erntelied (elojuhlalaulu), Kreuzlied (ristiretkeläislaulu) ja Tagelied (aamulaulu). Leich oli tanssilauluja ja uskonnollisia aiheita käsittelevä runouden muoto, jonka tuotosten pituus oli usein useita satoja rivejä. Spruchin aiheet olivat opettavia ja mietiskeleviä.


title: Minnelaulu

text: Runojen esittäjät olivat etenkin alkuaikoina lähes yksinomaan aatelisia, mutta myöhemmin heidän joukossaan oli myös porvarillisia kierteleviä laulajia. Tunnetuimpia laulajia olivat


title: Cartoon attribution strategy test

text: Cartoon attribution strategy test eli CAST on nimitys projektiivisiin testeihin kuuluvalle psykologiselle testimenetelmälle. Testillä pyritään selvittämään tutkittavan ajattelu- ja toimintatapoja, saamansa palautteen tulkintapoja sekä tapahtumien syitä koskevia päätelmiä, eli sellaisia persoonallisia piirteitä, joilla hän pyrkii ratkaisemaan erilaisia haasteita suoritus- ja sosiaalisissa tilanteissa.


title: Cartoon attribution strategy test

text: Testissä tutkittavalle esitetään yhteensä kaksitoista mustavalkoista kuvaa, neljässä kolmen kuvan sarjassa. Kuvissa on hypoteettisia suoritustilanteita ja sosiaalisia tilanteita, joissa voi esiintyä ongelmallisia ajattelu- ja tulkintatapoja. Tutkittavaa pyydetään vastaamaan, mitä kuvitteellinen henkilö tilanteessa ajattelee ja tekee. Vastaukset käsitellään ja pisteytetään testiin kuuluvan pisteytysjärjestelmän mukaan.


title: Cartoon attribution strategy test

text: Testin taustateoriaa voi hieman yleistäen luonnehtia kognitiiviseen sosiaalipsykologiaan perustuvaksi.


title: Cartoon attribution strategy test

text: Testi on kehitetty Suomessa 1990-luvulla.


title: Tehtävä Alpeilla

text: Tehtävä Alpeilla (The Eiger Sanction) on Clint Eastwoodin ohjaama jännityselokuva vuodelta 1975. Pääosissa ovat ohjaaja ja George Kennedy.


title: Tehtävä Alpeilla

text: Elokuva on saanut tunnustusta realistisista kiipeilyosioistaan. Eastwood kiipeilee elokuvassa itse eikä käytä sijaisnäyttelijöitä.


title: Tehtävä Alpeilla

text: Elokuva perustuu Rodney William Whitakerin nimimerkillä Trevanian kirjoittamaan 1972 ilmestyneeseen samannimiseen, James Bond -tarinoita parodioivaan romaaniin. Romaani ilmestyi suomeksi 1974 Weilin+Göösin kustantamana ja Matti Kannoston suomentamana.


title: Tehtävä Alpeilla

text: Eastwood on Hemlock, eläkkeelle siirtynyt palkkamurhaaja, joka on suunnannut energiansa rauhallisempaan työhön taiteen opettajaksi ja keräilijäksi. Vanha pomo suostuttelee Hemlockin kuitenkin takaisin vaarallisiin kuvioihin ja hän saa tehtäväksi eliminoida kaksoisagentin, joka murhasi hänen vanhan työkumppaninsa ja ystävänsä. Palkkioksi luvataan kulujen ohella eräs hänen erityisesti tavoittelemansa arvokas taideteos.


title: Tehtävä Alpeilla

text: Hemlock aloittaa jahdin koulutuskeskuksessa eliminoimalla vanhan vihollisensa (Jack Cassidy), joka ei kuulunut oikeastaan tehtävään. Hän kaappaa miehen mukaansa jeeppiin ja jättää tämän keskelle erämaata ilman mitään varusteita.


title: Tehtävä Alpeilla

text: Ajojahti vie aina Sveitsin Alpeille asti, Kleine Scheidegg -solan yläpuolella kohoavalle Eigervuorelle. Hänellä on neljä epäiltyä vuoristokiipeilijää, joista yksi on hänen etsimänsä mies.


title: Tehtävä Alpeilla

text: "Video-oppaassa" vuodelta 1994 Asko Alanen sanoo "Tehtävää Alpeilla" pirulliseksi ja tosikkomaiseksi tapposeikkailuksi huikeissa maisemissa. Hän antaa sille kolme tähteä viidestä, mikä vastaa sanallista arviota ”hyvä”.


title: Make A Picture Story

text: Make A Picture Story eli MAPS on nimitys projektiivisiin testeihin kuuluvalle psykologiselle testimenetelmälle, jonka tarkoituksena on antaa tietoja tutkittavan persoonallisuudesta, erityisestä psykososiaalisista reagointityyleistä.


title: Make A Picture Story

text: Testissä tutkittavalle annetaan taustakuvia, joille häntä pyydetään asettelemaan mm. ihmisiä ja eläimiä esittäviä hahmoja. Tämän jälkeen tutkittavaa pyydetään kertomaan, mitä kuvassa tapahtuu.


title: Make A Picture Story

text: Testin kehitti yhdysvaltalainen psykologi Edwin S. Schneidman 1940-luvulla.


title: Geordie

text: Geordie oli brittiläinen glam rock -yhtye, joka oli aktiivinen 1970-luvulla.


title: Geordie

text: Geordie sai alkunsa kun laulaja Brian Johnson perusti rumpali Brian Gibsonin ja basisti Tom Hillin kanssa vuonna 1971 yhtyeen nimeltä Buffalo. Seuraavana vuonna mukaan tuli kitaristi Vic Malcolm, ja yhtye vaihtoi nimekseen USA. Yhtyeen ensimmäinen keikka oli Peterleessä 1. helmikuuta 1972. Saman vuoden toukokuussa yhtye teki sopimuksen levy-yhtiö Red Bus Recordsin kanssa ja vaihtoi nimekseen Geordie. Vuoden lopulla jäsenet muuttivat Newcastlesta Lontooseen. Yhtyeen ensisingle ”Don't Do That” julkaistiin syyskuussa 1972, ja se nousi brittilistalla joulukuussa sijalle 32. Yhtye teki kiertueen lokakuun ja marraskuun aikana sekä esiintyi talven aikana Top of the Pops -ohjelmassa ja The Velvet Undergroundin ja Sladen lämmittelijänä. Ensialbumi "Hope You Like It" ilmestyi 2. maaliskuuta 1973. Single ”All Because of You” nousi brittilistalla kuudenneksi ja myi miljoona kappaletta. Yhtyeestä oli tullut tunnettu ja se teki kiertueen Euroopassa. Albumi ei kuitenkaan myynyt kovinkaan hyvin edes Britanniassa, eikä yhtye saavuttanut minkäänlaista suosiota Yhdysvalloissa. Geordien viimeiseksi jäänyt listasingle oli ”Electric Lady”. Vuoden 1974 alussa yhtye keikkaili Japanissa ja Australiassa. Geordie esiintyi Suomessa Kuusrockissa 1974.


title: Geordie

text: Toinen albumi "Don't Be Fooled By The Name" ilmestyi huhtikuussa 1974. Yhtyeen suosio oli jo laskenut Britanniassa, mutta he olivat edelleen suosittuja manner-Euroopassa. Kitaristi Malcolm kuitenkin jätti yhtyeen vuoden 1975 alussa ja laulaja Johnson saman vuoden kesällä. Johnson perusti vuonna 1977 uuden Geordien, joka tunnettiin myös nimellä Geordie II. Maaliskuussa 1980 hän siirtyi AC/DC:n laulusolistiksi.


title: Geordie

text: Geordie koottiin vielä uudestaan laulajanaan Rob Turnbull, ja se julkaisi "No Sweat" -albumin vuonna 1983. Albumi ei saanut suurta kaupallista menestystä. Malcolm lähti taas yhtyeestä, joka sen jälkeen vaihtoi nimekseen Powerhouse ja julkaisi vielä yhden albumin.


title: Kai Nordberg

text: Kai Nordberg (s. 1968 Helsinki) on suomalainen elokuvatuottaja. Nordberg työskenteli Berliinissä valokuvaajana ulkomaankirjeenvaihtajana vuosina 1989–1994, minkä lisäksi hän opiskeli elokuva- ja televisiotiedettä ja tiedotusoppia Freie Universität Berlinissä. Vuodesta 1994 alkaen hän on ohjannut, käsikirjoittanut ja tuottanut lukuisia dokumenttielokuvia ja tuottanut pitkiä näytelmäelokuvia. Nordberg perusti Making Movies Oy:n vuonna 1996 ja toimii sen toimitusjohtajana pitkien näytelmäelokuvien tuottajana.


title: Kai Nordberg

text: Nordberg on toiminut myös koulutusjaosto AVEK:n puheenjohtaja ja hallituksen varapuheenjohtaja.


title: Kai Nordberg

text: Nordberg oli naimisissa näyttelijä Outi Mäenpään kanssa.


title: Vjazniki

text: Vjazniki () on kaupunki Vladimirin alueella Venäjällä. Se sijaitsee Kljazmajoen rannalla 113 kilometriä Vladimirista itään. Kaupunki on Vjaznikin piirin keskus. Sen kautta kulkee Moskovan, Nižni Novgorodin ja Kazanin välinen M7-valtatie. Vjaznikin asema Moskovan ja Nižni Novgorodin välisellä rautatiellä sijaitsee 8 kilometrin päässä kaupungista. Asukkaita on 41 500 henkeä (vuonna 2008).


title: Vjazniki

text: 1100-luvulla kaupungin paikalla sijaitsi Rostovin ja Suzdalin ruhtinaskunnan rajalinnoitus, jonka mongolivalloittajat hävittivät vuonna 1238. Vjaznikin kylä on ilmeisesti syntynyt 1500-luvun lopussa. Vuonna 1613 siitä tuli kauppias- ja käsityöläisasutus ja vuodesta 1622 lähtien tärkeä pyhiinvaelluspaikka ”ihmeitätekevän” Kazanin jumalanäidin ikonin ansiosta. 1600-luvun alussa seudusta muodostui ikonimaalauksen ja pellavanjalostuksen keskus. Vuonna 1676 tsaari Aleksei Mihailovitšin määräyksestä kylän viereen rakennettiin Jaropoltšin linnoitus, joka tuhoutui vuoden 1703 tulipalossa. Vuonna 1778 Vjaznikista tuli Vladimirin lääniin kuulunut kihlakuntakaupunki. 1800-luvulla kaupunkiin syntyi tekstiiliteollisuutta. Nykyään Vjazniki on yksi Venäjän pellavanjalostuksen keskuksista.


title: Vjazniki

text: Nähtävyyksiä ovat Jaropoltšin mäellä sijaitseva Pyhän kolminaisuuden kirkko (1756–1761), Marian ilmestyksen kirkko (1682–1683) sekä lukuisat 1800–1900-luvun alun kauppiastalot ja koristeelliset puurakennukset.


title: Object Relations Technique

text: Object Relations Technique eli ORT on projektiivisiin testeihin kuuluva psykologinen tutkimusmenetelmä. Sitä käytetään persoonallisuuden ja erityisesti objektisuhteiden tutkimuksen välineenä.


title: Object Relations Technique

text: Testissä tutkittavalla esitetään kaksitoista kuvaa, joissa esiintyy epäselviä ihmishahmoja. TAT-testin tavoin tutkittavaa pyydetään kertomaan, mitä kuvissa on tapahtunut, tapahtuu ja tulee tapahtumaan.


title: Object Relations Technique

text: Koska testissä esitettävät kuvat ovat epäselviä ja tulkinnanvaraisia, testin teoria olettaa, että tutkittava projisoi kuviin oman persoonallisuutensa piirteitä, kuten psykoanalyysin teoriaan kuuluvia objektisuhteita, ahdistuksiaan ja puolustusmekanismejaan. Tämä voidaan sitten päätellä tutkittavan antamista vastauksista.


title: Object Relations Technique

text: Testin julkaisi englantilainen psykologi Herbert Phillipson 1950-luvulla.


title: Sojuz TM-22

text:
Sojuz TM-22 oli Venäjän avaruusjärjestön miehitetty avaruuslento. Se alkoi 3. syyskuuta 1995 ja päättyi paluuseen Maahan 29. helmikuuta 1996. Lennon tunnus oli Ура́н (Uraani). Alus kiersi 179 vuorokaudessa Maan 2800 kertaa.
Lento oli 23. lento Mir-avaruusasemalle.


title: Vjatskije Poljany

text: Vjatskije Poljany (, ) on kaupunki Kirovin alueella Venäjällä. Se sijaitsee Vjatkajoen rannalla 350 kilometriä Kirovista kaakkoon. Kaupungin kautta kulkee Kazanin ja Agryzin välinen rautatie (Vjatskije Poljanyn asema). Asukkaita on 38 800 henkeä (vuonna 2008).


title: Vjatskije Poljany

text: 1500-luvulle saakka paikalla sijaitsi pieni udmurttikylä. Vuonna 1596 perustettiin Kristuksen syntymän luostari, jonka ympärille syntyi vilkas kauppataajama. Vuonna 1915 rakennettiin sen kautta kulkeva Moskovan ja Jekaterinburgin välinen rautatie. Vuonna 1938 Vjatskije Poljany sai kaupunkimaisen taajaman statuksen ja vuonna 1942 siitä tuli kaupunki.


title: Vjatskije Poljany

text: Nykyään Vjatskije Poljanyssa on konepaja, puunjalostus- ja elintarviketeollisuutta.


title: Salaperäinen kerho

text: Salaperäinen kerho () on yhdysvaltalainen gangsteri- ja rikoselokuva vuodelta 1931. Sen ohjasi ja tuotti George W. Hill. Käsikirjoittajana oli Frances Marion. Elokuvassa näyttelevät pääosia Wallace Beery, Lewis Stone, Johnny Mack Brown, Jean Harlow, Clark Gable ja Ralph Bellamy. Mustavalkoinen, noin 83 minuutin´pituinen elokuva sai ensi-iltansa Yhdysvalloissa 18. huhtikuuta vuonna 1931. Metro-Goldwyn-Mayer ja Cosmopolitan Productions tuottivat elokuvan. Elokuva tehtiin lyhyessä ajassa.


title: Sudogda

text: Sudogda () on kaupunki Vladimirin alueella Venäjällä. Se sijaitsee Kljazmaan laskevan Sudogda-joen rannalla 40 kilometriä Vladimirista kaakkoon. Kaupunki on Sudogdan piirin keskus. Asukkaita on 12 400 henkeä (vuonna 2008).


title: Sudogda

text: Paikkakunta tunnetaan 1600-luvulta lähtien. Vuonna 1778 siitä tuli Vladimirin lääniin kuulunut kihlakuntakaupunki. Nykyään Sudogdassa on lasikuitutehdas, pellavanjalostusta, huonekalu- ja elintarviketeollisuutta.


title: Sojuz TM-21

text: Sojuz TM-21 oli venäläinen miehitetty avaruuslento Mir-avaruusasemalle. Alus kiersi maan 2 940 kertaa 180 vuorokaudessa alkaen 14. maaliskuuta 1995 ja päättyen 11. syyskuuta 1995. Alus vei asemalle kolme kosmonauttia, miehistö EO-18, ja toi takaisin kaksi yhden palatessa toisella lennolla. Sukkula (STS-67) oli lennolla ja avaruudessa oli samanaikaisesti ennätykselliset 13 ihmistä. Lennon tunnus oli Uragan (Урага́н) eli hurrikaani.


title: Sojuz TM-21

text: Laukaistiin avaruuteen


title: Sojuz TM-21

text: Paluu:


title: Soligalitš

text: Soligalitš () on kaupunki Kostroman alueella Venäjällä. Se sijaitsee Volgaan laskevan Kostromajoen rannalla 216 kilometriä Kostromasta koilliseen. Kaupunki on Soligalitšin piirin keskus. Asukkaita on 6 100 henkeä (vuonna 2010).


title: Soligalitš

text: Paikkakunta tunnetaan 1300-luvulta lähtien nimellä "Sol-Galitskaja". 1300–1600-luvuilla se oli huomattava suolan tuotannon keskus. Aluksi kaupunki kuului Galitšin ruhtinaskuntaan. Vuonna 1450 se liitettiin lopullisesti Moskovaan. 1400-luvun lopulla Kostroma-joen vastarannalle rakennettiin maalinnoitus, jota tataarit piirittivät vuonna 1532. Vuonna 1609 kaupungista tuli voivodikunnan keskus. Vuodesta 1708 lähtien se kuului Arkangelin lääniin ja vuodesta 1778 Kostroman lääniin. 1800-luvulla Soligalitš menetti taloudellisen merkityksensä, mutta säilytti asemansa kihlakunnan keskuksena.


title: Soligalitš

text: Kaupungin historiallinen keskus on kauppatori, jolla sijaitsevat 1800-luvun puolivälissä rakennetut kauppahallit, Pyhän Nikolaoksen (1688) ja Kristuksen kirkastumisen (1821) kirkot. Keskustassa sijaitsevat ylösnousemuksen ja Jumalan ilmestyksen luostarit 1600-luvulla rakennettuine kirkkoineen. Kaupunki koostuu lähinnä 1–2-kerroksisista koristeellisista puutaloista. Kostroma-joen vastarannalla on kylpylä, jossa annetaan erilaisia mineraalivesi- ja mutahoitoja.


title: Sobinka

text: Sobinka () on kaupunki Vladimirin alueella Venäjällä. Se sijaitsee Kljazmajoen rannalla 37 kilometriä Vladimirista lounaaseen. Kaupunki on Sobinkan piirin keskus. Kolmen kilometrin päässä sijaitsee Moskovan ja Nižni Novgorodin välisen rautatien Undolin asema. Asukkaita on 19 700 henkeä (vuonna 2008).


title: Sobinka

text: 1800-luvun puolivälissä Sobinkan kylään rakennettuun suuri tekstiilitehdas. Vuonna 1939 tehtaan asutustaajamasta tuli kaupunki. Huomattavin yritys on yhä tekstiilitehdas Sobiteks.


title: Italian futsalmaajoukkue

text: Italian futsalmaajoukkue edustaa Italiaa futsalin kansainvälisissä otteluissa. Maajoukkue kuuluu Italian jalkapalloliiton alaisuuteen.


title: Italian futsalmaajoukkue

text: Italia on yksi Euroopan menestyneimpiä maajoukkueita futsalissa. Se on voittanut Euroopan-mestaruuden vuonna 2003 ja lisäksi sillä on useita mitaleita MM- ja EM-kisoista. Useat Italian maajoukkueen pelaajat ovat syntyjään brasilialaisia. Esimerkiksi Italian 2008 MM-kisojen joukkueen kaikki pelaajat olivat kansalaisuuden saaneita brasilialaisia.


title: Kaj Franck -muotoilupalkinto

text: Kaj Franck -muotoilupalkinto kunnioittaa muotoilija Kaj Franckin (1911–1989) työn henkeä ja periaatteita korkeatasoisesta, demokraattisesta ja funktionaalisesta suunnittelusta, jolla ratkaistaan käytännön haasteita ja luodaan uusia mahdollisuuksia muotoiluosaamista käyttäville yrityksille. Erityinen ansio on, jos palkinnon saaja samalla tuo arkeen kauneutta, iloa ja parempaa elämän laatua.


title: Kaj Franck -muotoilupalkinto

text: Design Forum Finlandin vuosittain jakaman muotoilualan tunnustuspalkinnon rahoittaa Suomen Messusäätiö, joka haluaa kunnioittaa Kaj Franckin merkittävää elämäntyötä muotoilukulttuurimme pioneerina ja samalla antaa tunnustusta ja tukea nykyisille suunnittelijoillemme.


title: Kaj Franck -muotoilupalkinto

text: Palkinto voidaan myöntää suomalaiselle tai Suomessa asuvalle tai työskentelevälle ulkomaiselle muotoilijalle tai työryhmälle ja sen myöntämisestä päättää palkintolautakunta. Valinnan perusteena on muotoilijan/työryhmän koko suunnittelutyö. Palkinto on suuruudeltaan 10 000 euroa.


title: Kaj Franck -muotoilupalkinto

text: Palkintoon kuuluu myös Tapio Junnon suunnittelema mitali ja palkintonäyttely. Kaj Franck -muotoilupalkintoa on jaettu vuodesta 1992 lähtien.


title: Kaj Franck -muotoilupalkinto

text: Lähde


title: Gustaf Skinnari

text: Gustaf (Kustaa) Skinnari (27. maaliskuuta 1835 Hailuoto – 11. huhtikuuta 1916 Oulu) oli oululainen merimies ja lohikauppias.


title: Gustaf Skinnari

text: Talollisen poikana syntynyt Skinnari työskenteli merimiehenä, lohikauppiaana ja viimeksi maalarina. Hän muutti 1854 Hailuodosta Ouluun ja oli sitten merimiehenä seuraavat 15 vuotta. Skinnari toimi sitten lohikauppiaana matkustellen ympäri Suomea ja noin vuodesta 1890 lähtien hän oli maalarina asuen Oulun Heinäpäässä.


title: Gustaf Skinnari

text: Vuonna 1868 Skinnari liittyi lestadiolaiseen herätysliikkeeseen ja toimi vuodesta 1869 alkaen lestadiolaissaarnaajana. Nykyään Skinnari tunnetaan lestadiolaisuudessa lähinnä tuotteliaana virsirunoilijana. Skinnari toimitti vuonna 1894 ilmestyneen laulukirjan "Jumalan lasten Rukous-, Ylistys- ja Kiitos-Wirsiä matkustaissamme elämän tietä läpi wihollisen maan Paratiisiin", jossa monet hänen lauluistaan julkaistiin ensimmäistä kertaa. Laulujen keskeisenä sanomana on Kristuksen ristinkuolema ja sovintotyö. Skinnarin lauluissa sanotaan sykkivän lestadiolaisen alkuheräyksen sydänäänet. Skinnari syrjäytettiin 1890 lestadiolaisesta liikkeestä ja hän liittyi myöhemmin lestadiolaisiin uusheränneisiin. Ennen kuolemaansa Skinnari kuitenkin palasi vanhoillislestadiolaisuuden pariin


title: Gustaf Skinnari

text: Skinnarin tunnetuin laulu on virsikirjan virsi 301 "Kirkasta oi Kristus meille". Muita hänen sanoittamiaan lestadiolaisuudessa tunnettuja lauluja ovat muun muassa "Jeesus rakas joka maksoit", "Oi, kuinka ihanata", "Henkensä antoi kaikki ken loi", "Vieras on meille tämä maa" ja "Kuule sä Eevan lapsi". Skinnarin lauluja on mukana mm. Siionin laulut, Siionin matkalaulut sekä Hengellisiä lauluja ja virsiä -kokoelmissa. Merimiehenä ollessaan Skinnari kirjoitti sanat tunnettuun merimieslauluun "Hyvästi rakas Kreettani".


title: Sojuz TM-20

text:
Sojus TM-20 oli venäläinen miehitetty avaruuslento. Laukaisu tapahtui 3. lokakuuta 1994 ja paluu maahan 22. maaliskuuta 1995. Alus oli Mir-avaruusasemaan telakoituneena 169 vuorokautta.
__notoc__


title: Serdobsk

text: Serdobsk () on kaupunki Penzan alueella Venäjällä. Se sijaitsee Serdoba-joen rannalla aron ja metsäaron rajalla 111 kilometriä lounaaseen Penzasta. Kaupunki on Serdobskin piirin keskus. Sen kautta kulkee Penzan ja Rtištševon välinen rautatie. Asukkaita on 36 200 henkeä (vuonna 2005).


title: Serdobsk

text: "Serdobskaja sloboda" -niminen asutus mainitaan ensimmäisen kerran 1699. Se toimi linnoituksena paimentolaiskansojen hyökkäyksiä vastaan. Vuonna 1717 linnoitusta piirittivät Krimin ja Kubanin tataarit. Vuonna 1780 Serdobskista tuli Saratovin kuvernementtiin kuulunut kihlakuntakaupunki. 1800-luvulla suurin osa asukkaista harjoitti kauppaa ja käsityöammatteja. Vuonna 1896 kaupungin läpi rakennettiin rautatie. Venäjän kansalaissodan aikana seudulla käytiin taisteluja puna-armeijan ja kapinallisten välillä.


title: Serdobsk

text: Nykyään Serdobskissa on koneenrakennus-, rakennustarvike-, elintarvike- ym. teollisuutta. Neuvostoaikana tunnettu kellotehdas Majak on lopettanut toimintansa. Nähtävyyksiä ovat kauppatorin klassistinen rakennuskokonaisuus, lukuisat 1800–1900-lukujen vaihteen kauppiastalot ja julkiset rakennukset, kaksi arkkienkeli Mikaelin kirkkoa (1864 ja 1905). Kaupungissa toimii vuonna 1919 perustettu kotiseutumuseo.


title: Iron Man (vuoden 1931 elokuva)

text: Iron Man on Tod Browningin ohjaama yhdysvaltalainen draamaelokuva vuodelta 1931. Käsikirjoituksesta vastasi Francis Edward Faragoh, joka kirjoitti elokuvan W. R. Burnettin romaanin pohjalta. Elokuvan pääosissa nähdään Lew Ayres, Robert Armstrong ja Jean Harlow. Sivuosissa ovat muiden muassa John Miljan ja Edward Dillon. Elokuva kestää noin 73 minuuttia ja on mustavalkoinen. Universal Studios tuotti elokuvan. "Iron Man" sai ensi-iltansa Yhdysvalloissa 30. huhtikuuta vuonna 1931.


title: Iron Man (vuoden 1931 elokuva)

text: "Iron Man" kertoo ammattinyrkkeilijä Kid Masonista (Ayres), joka menettää vaimonsa Rosen (Harlow) avausottelussa, joka jättää hänet Hollywoodissa. Ilman Rosea, Mason alkaa treenata ja voittaa. Rose tulee takaisin ja haluaa Masonin vedostaa hänen manageriaan Regania (Armstrong), ja korvaa hänelle Rosen salaisen rakastajan Lewisin (Miljan) kanssa.


title: Iron Man

text: Iron Man voi tarkoittaa ainakin seuraavia asioita:


title: August Heißmeyer

text: August Heißmeyer (11. tammikuuta 1897 Gellersen – 16. tammikuuta 1979 Schwäbisch Hall) oli saksalainen SS-Obergruppenführer ja Waffen-SS:n kenraali.


title: August Heißmeyer

text: Ensimmäisessä maailmansodassa Heißmeyer palveli luutnanttina ja sai ensimmäisen luokan rautaristin. Sodan jälkeen hän opiskeli autokoulunopettajaksi ja liittyi natsipuolueeseen vuonna 1925. Alkuvuodesta 1926 hänestä tuli SA:n jäsen ja myöhemmin Gauleiter.


title: August Heißmeyer

text: Tammikuussa 1930 Heißmeyerista tuli SS:n 4 370. jäsen. Hän yleni nopeasti organisaation hierarkiassa ja vuodesta 1935 hän oli SS:n päämajan päällikkö. Heißmeyer yleni SS-Obergruppenführeriksi ja hänestä tuli vuonna 1936 Nationalpolitische Erziehungsanstaltenin (NPEA) päätarkastaja.


title: August Heißmeyer

text: Vuonna 1939 Heißmeyerista tuli SS-Oberabschnittsleiter ”Ost” ja ”Höheren SS- und Polizeiführer Spree”. Sodan syttyessä Heißmeyer alkoi johtaa omaa yksikköään, ”Dienststelle SS-Obergruppenführer Heissmeyeria”, jossa hän oli vastuussa NPEA:n opiskelijoiden sotilaskoulutuksesta. 1. marraskuuta 1939 SS-Gruppenführer Theodor Eickesta tuli SS-divisioona Totenkopfin komentaja ja Heißmeyer korvasi hänet keskitysleireistä vastaavana kenraalina. Joulukuussa 1940 hän meni naimisiin Gertrud Scholtz-Klinkin kanssa.


title: August Heißmeyer

text: Marraskuussa 1944 Heißmeyer sai normaalin SS-arvonsa lisäksi Waffen-SS:n kenraalin arvon. Sodan loppuvaiheessa huhtikuussa 1945 hän johti Volkssturmista ja Hitler-Jugendista "ad hoc" kerättyä taistelujoukkoaan, jonka tehtävänä oli puolustaa Spandaun lentokenttää Berliinin ulkopuolella.


title: August Heißmeyer

text: Ranskan viranomaiset ottivat Heißmeyerin kiinni Tübingenin lähellä 29. helmikuuta 1948. Maaliskuussa pidetyssä oikeudenkäynnissä hänet tuomittiin 18 kuukaudeksi vankeuteen, josta hän vapautui 1949. Seuraavana vuonna hänet kuitenkin tuomittiin merkittävänä natsijohtajana uudelleen kolmeksi vuodeksi vankeuteen.


title: August Heißmeyer

text: Vapauduttuaan hän asui Schwäbisch Hallissa ja hänestä tuli Länsi-Saksan Coca Colan pullotustehtaan johtaja.


title: Nicholas Hammond

text: Nicholas Hammond (s. 15. toukokuuta 1950) on yhdysvaltalainen näyttelijä, jonka tunnetuin rooli oli musikaalielokuvassa "Sound of Music" Friedrich von Trapp. Hän näytteli roolin 14-vuotiaana. Sen jälkeen hän sai muita rooleja, kuten televisiosarjassa "The Amazing Spider-Man", jossa hän näytteli Peter Parkeria eli Hämähäkkimiestä.


title: Matemaattinen empirismi

text: Matemaattinen empirismi on eräs realistinen matematiikan filosofian kanta. Sen mukaan löydämme matemaattisia tosiasioita empiirisen tutkimuksen avulla, aivan kuten muillakin tieteenaloilla. Se tarkoittaa, ettei matematiikkaa voida tuntea "a priori" lainkaan.


title: Matemaattinen empirismi

text: Näkemyksen varhaisia kannattajia oli John Stuart Mill. Hänen näkemyksiään kuitenkin kritisoitiin paljon, koska näkemyksen mukaan sellaiset lauseet kuin ”2 + 2 = 4” ovat epävarmoja, kontingentteja totuuksia, jotka voidaan oppia vain niin, että näemme kahden olioparin tulevan yhteen ja muodostavan neljän olion joukon.


title: Matemaattinen empirismi

text: Nykyaikaista matemaattista empirismiä ovat kannattaneet muun muassa W. V. O. Quine ja Hilary Putnam. Sen mukaan matematiikka on korvaamatonta empiirisille tieteille, ja jos haluamme uskoa tieteiden kuvaamien ilmiöiden olevan todellisia, meidän on uskottava myös näiden tieteiden käyttämien kuvausten vaatimiin matemaattisiin entiteetteihin. Esimerkiksi koska fysiikan täytyy puhua elektroneista selittääkseen, kuinka sähkölamppu toimii, elektronien täytyy olla olemassa. Vastaavasti, koska fysiikan täytyy käyttää lukuja elektroneja koskevissa selityksissä, lukujen täytyy olla olemassa. Tällainen näkemys on naturalistinen ja katsoo matemaattisten entiteettien olemassaolon olevan paras selitys havaintokokemuksille. Tämä kaventaa matematiikan ja muiden tieteiden välistä kuilua.


title: Matemaattinen empirismi

text: Putnam torjui vahvasti platonisen realismin, koska se johti matemaattiseen ontologiaan, joka ei ollut tarpeellinen käytännöllisen matematiikan harjoittamisen kannalta. Hän kannatti sen sijaan ”aitoa realismia”, joka hylkäsi totuuden ajatukseen liittyvän mystiikan ja hyväksyi suuren osan kvasiempirismistä matematiikassa. Putnam oli osallisena termin ”aito realismi” kehittämisessä.


title: Matemaattinen empirismi

text: Matemaattinen empirismi on kohdannut kritiikkiä suurin piirtein samassa muodossa kuin jo Mill kohtasi aikoinaan. Jos matematiikka on yhtä empiiristä kuin muutkin tieteet, siitä seuraa, että sen totuudet ovat myös yhtä erehtyväisiä ja kontingentteja kuin muiden tieteiden totuudet. Millin tapauksessa empiirinen oikeutus on suoraa, kun taas Quinen tapauksessa se on epäsuoraa ja seurausta tieteellisten teorioidemme kokonaisuuden yhtenäisyydestä ja johdonmukaisuudesta eli konsilienssista. Quinen mukaan matematiikka vaikuttaa täydellisen varmalta siksi, että se on uskomustemme verkostossa äärimmäisen keskeisessä roolissa, ja siksi, että olisi äärimmäisen vaikeaa (vaikkakaan ei mahdotonta) välttää tämä.


title: Intuitionismi

text: Intuitionismi on matematiikan filosofian suuntaus, jonka mukaan matematiikka on ihmismielen konstruktiivista toimintaa. Toisin sanoen matematiikka ei koostu analyyttisestä toiminnasta, jossa olemassaolon monisyisiä syväominaisuuksia paljastettaisiin ja sovellettaisiin. Sen sijaan logiikassa ja matematiikassa on kyse sisäisesti johdonmukaisten menetelmien soveltamisesta vielä monisyisempien mentaalisten rakenteiden ymmärtämiseksi.


title: Intuitionismi

text: Intuitionismin perustaja on L. E. J. Brouwer. Hänen mukaansa matemaattiset oliot saavat alkunsa apriorisista muodoista, jotka antavat tietoa empiirisiä olioita koskevista havainnoista. Intuitionismin motto on ”ei ole olemassa kokemuksesta riippumattomia matemaattisia totuuksia”.


title: Tampereen yliopiston tieteentekijät

text: Tattessa on yli 500 jäsentä: tutkijoita, assistentteja, yliassistentteja, tuntiopettajia, amanuensseja ja muiden ammattiryhmien edustajia. Tatten edeltäjä Tampereen yliopiston assistenttiyhdistys perustettiin vuonna 1967 valvomaan jäsenistönsä palkkaan ja muihin työehtoihin liittyviä asioita.


title: Tampereen yliopiston tieteentekijät

text: Tampereen yliopiston tieteentekijät Tatte ry:n puheenjohtaja on Minna Nikunen.


title: Afrikan kolonisaatio

text: Afrikan kolonisaatio merkitsi lähes koko Afrikan joutumista valtioiden siirtomaiksi. Kolonisaatio tapahtui pääosin 1800-luvun lopulla.


title: Afrikan kolonisaatio

text: Vuonna 1482 portugalilaiset perustivat kauppa-aseman Guineanlahden rannalle. Pääasialliset kaupan kohteet olivat orjat, kulta, norsunluu ja mausteet, mikä antoi myös aiheen antaa rannikon eri osille nimet Pippurirannikko, Norsunluurannikko, Kultarannikko ja Orjarannikko. Eurooppalaisten levittäytyessä Amerikkaan orjia haettiin Afrikasta työvoimaksi Brasilian ja Yhdysvaltojen orjaplantaaseille. Atlantin orjakauppa oli tuottoisaa liiketoimintaa varsinkin portugalilaisille, briteille ja ranskalaisille.


title: Afrikan kolonisaatio

text: Afrikan rannikon alueita joutui jo 1500-luvulta lähtien Euroopan valtioiden siirtomaiksi. Niinpä Portugali valloitti Angolan ja Mosambikin rannikkoalueet ja Alankomaat 1600-luvun alussa osan Etelä-Afrikkaa, jonka se kuitenkin myöhemmin menetti Isolle-Britannialle.


title: Afrikan kolonisaatio

text: Afrikan sisäosat pysyivät kuitenkin vielä kauan maantieteellisestikin huonosti tunnettuina. Vasta 1800-luvulla monet tutkimusmatkailijat, joista kuuluisimpia ovat David Livingstone ja Henry Morton Stanley, saivat mantereen keskiosatkin pääpiirteissään kartoitetuiksi. Livingstonen tarkoituksena oli levittää kristinusko Afrikkaan, jotta orjakauppa loppuisi. Tilalle tuli kuitenkin siirtomaahallinto.


title: Afrikan kolonisaatio

text: Britannialla oli timanttimiljonääri Cecil Rhodesin laatima Kap–Kairo-valloitussuunnitelma, jonka mukaan he yrittivät muodostaa koko Afrikan läpi etelä-pohjoissuunnassa kulkeneen siirtomaiden ketjun. Matkan varrella Sudanissa oli kuitenkin itsensä Mahdiksi julistaneen Muhammad ibn Abdallan valtakunta, jonka britit onnistuivat valloittamaan vasta vuonna 1898. Sitä oli tavoitellut myös Ranska, joka oli suunnitellut vastaavanlaista, Atlantilta manteren poikki Punaisellemerelle ulottuvaa siirtomaiden ketjua. Neuvoteltuaan asiasta Ranska antoi Britannian valloittaa Sudanin, mutta lännempänä Ranskan Länsi-Afrikka ja Ranskan Päiväntasaajan Afrikka yhdessä muodostivat miljoonien neliökilometrien laajuisen yhtenäisen alueen.


title: Afrikan kolonisaatio

text: Saksa myöhästyi siirtomaakilvasta verrattuna muihin merkittäviin valtioihin, koska kansleri Otto von Bismarck piti puolustusvalmiutta Ranskaa vastaan tärkeämpänä kuin siirtomaapolitiikkaa. Kuitenkin vuosisadan loppuun mennessä myös Saksa osallistui siirtomaiden hankintaan. Brittien Kap–Kairo-valloitussuunnitelma jäi toteutumatta, koska Saksan Itä-Afrikka jakoi brittien siirtomaa-alueen kahtia.


title: Afrikan kolonisaatio

text: 1800-luvun Euroopan teollistuneet valtiot halusivat vallata alueita, joilta ne saisivat halpoja raaka-aineita ja työvoimaa. Siirtomaiden hankkimista alettiin pitää vallan tunnusmerkkinä. Länsimaalaiset pyrkivät levittämään Afrikkaan myös omaa elämäntapaansa. Afrikkalaisilla ei katsottu olevan samaa ihmisarvoa kuin valloittajilla.


title: Afrikan kolonisaatio

text: Vielä 1880-luvun alussa Afrikassa oli siirtomaita vain rannikoilla, mutta muutamassa vuosikymmenessä lähes koko manner joutui siirtomaavaltojen hallintaan. Pääosin Afrikan jakamisesta sovittiin vuonna 1885 Berliinin konferenssissa, mutta monista alueista käytiin kiistoja vielä pitkään. Siirtomaita valloittivat Ranska, Saksa, Belgia, Italia ja Britannia. Portugali laajensi vanhoja siirtomaitaan Angolaa ja Mosambikia sisämaahan päin, ja myös Espanjalla oli jo ennestään muutamia siirtomaita Afrikan länsirannikolla. Mantereelle jäi lopulta vain kaksi itsenäistä valtiota, jotka olivat Yhdysvaltojen tukema Liberia ja Etiopia. Kolmantena oli vuoteen 1912 saakka Marokko, mutta lopulta sekin joutui Ranskan alaisuuteen.


title: Afrikan kolonisaatio

text: Ensimmäisen maailmansodan rauhansopimukseen kuului, että Saksa menetti kaikki siirtomaansa ja voittajavaltiot saivat ne hallintaansa Kansainliiton mandaattialueina.


title: Afrikan kolonisaatio

text: Britannian siirtomaahallinto perustui monissa maissa "epäsuoraan" hallintoon. Britannia vaati uskollisuutta niiltä paikallisilta päälliköiltä, jotka jo ennestään olivat vallassa. Epäsuora hallinto oli myös taloudellisin hallintotapa. Se oli kuitenkin vain ihannetila, ja useasti jouduttiin ottamaan alueita suoraan hallintaan esimerkiksi kapinoinnin takia. Siirtomaihin oli lähetettävä suuret määrät sotilaita ja virkamiehiä, ja niihin piti rakentaa liikenneyhteyksiä, kaupunkeja ja esimerkiksi sähköntuotantoa. Siirtomaan omistaminen saattoi maksaa eurooppalaiselle maalle enemmän kuin se tuotti.


title: Afrikan kolonisaatio

text: Belgian Kongo oli maan kuninkaan Leopold II:n henkilökohtaista omaisuutta nimellä Kongon vapaavaltio, mihin hän sai luvan Berliinin kongressissa. Häntä kiinnosti erityisesti Katangan alue ja sen luonnonvarat. Leopoldin hallussa oli suunnattoman suuri maa-alue, jonka asukkaat eivät tehneet valloituksen aikana suurta vastarintaa. Aluetta hallittiin erittäin kovin ottein. Sieltä saatiin aluksi norsunluuta ja myöhemmin raakakumia. Niiden kokoaminen oli paikallisväestön työtä. Pakkotyötä tehostettiin uhkauksella, että työtä laiminlyövältä katkaistaan käsi ranteen kohdalta.


title: Afrikan kolonisaatio

text: Ranskalaiset kehittivät "assimilaatio-opin", jonka mukaan afrikkalaiset piti sulauttaa ranskalaiseen kulttuuriin ja sivistykseen. Usein tämä osoittautui mahdottomaksi, ja ruvettiin käyttämään sen karsittua muotoa, joka tarjosi afrikkalaiselle yläluokalle koulutusta ja mahdollisuuden päästä Ranskan kansalaisiksi. Vuoteen 1939 tällaisia kansalaisia oli ollut 80 000, joista suurin osa Senegalissa, koska siellä sallittiin myös perinnöllinen afrikkalaisten kansalaisuus.


title: Afrikan kolonisaatio

text: Ison-Britannian hallinnassa ollut Etelä-Afrikka sai jo vuonna 1910 itsehallinnollisen dominion aseman, mutta täysin itsenäiseksi se tuli vasta vuonna 1931 Westminsterin säädöksellä..


title: Afrikan kolonisaatio

text: Suurimmassa osassa Afrikkaa siirtomaavalta päättyi 1960-luvun alussa, jolloin Afrikan valtiot itsenäistyivät lyhyessä ajassa, muutamat jo ennen sitä. Siirtomaavalta päättyi yhtä nopeasti kuin se oli 1800-luvulla alkanutkin. Afrikan maat hankkivat itsenäisyyden parissa vuosikymmenessä vuodesta 1955 alkaen. Tämä johtui kolonisaation huonosta maineesta ja afrikkalaisten vapautusliikkeiden aiheuttamista kustannuksista.


Pohjois-Amerikan lounaisalueen intiaanit olivat eteläisen Yhdysvaltain Kalliovuorten alueella Yhdysvaltain ja Meksikon rajaseudulla asuneita alkuasukkaita. Alue tunnetaan lähinnä maanviljelystä, mutta siihen sopimattomilla alueilla elettiin metsästyksellä ja keräilyllä. Tunnetuimmat alueen intiaaniheimot lienevät olleen ryöstelystään tunnetut apassit ja navajot. Melko tunnettuja ovat myös maataviljeleviin, taloissa asuneisiin maanviljelijöihin kuuluneet hopit ja zunit, jotka olivat pueblointiaaneja. Pohjoisesta saapuneet apassit ja navajot olivat pueblointiaanien vihollisia. Espanja valloitti seudun 1540-luvulla ja Yhdysvallat valtasi alueen Meksikolta 1840-luvulla. Pueblointiaanit kapinoivat espanjalaisia vastaan vuonna 1680, minkä takia hevosen käyttö alkoi voimaperäisesti levitä intiaanien keskuuteen. Yhdysvallat liitti alueen itseensä vuonna 1849, jolloin alkoi pitkä sissisota navajoja ja apasseja vastaan. Intiaanisodat päättyivät sissipäällikkö Geronimon antautumiseen vuonna 1886. 1900-luvulla on tämän alueen intiaaniväestö melkein kuusinkertaistunut ja oli 1980-luvun alussa 270 000.


title: Pohjois-Amerikan lounaisalueen intiaanit

text: Lounaisalue kattaa suunnilleen nykyisten Yhdysvaltain Arizonan ja New Mexicon ja näihin rajoittuvia osia Coloradosta, Kansasista, Texasista ja Oklahomasta. Meksikon puolella lounaisalueen tapaan eläneitä heimoja oli Baja Californiassa, Sonorassa, Chihuahuassa ja Coahuilassa.


text: Alue on suureksi osaksi kuivaa ja kuumaa vuoristoista aluetta. Etelässä ja lännessä on aavikkoa kaktuksineen ja yuccapensaineen. Pohjoisessa on vuoristometsiä, joiden puut ovat joillain seuduilla harvassa kasvavia ja pensasmaisia, joillain seuduilla korkeita. Itäalueella on ylängön lyhytheinäpreeriaa. Maanviljely onnistui kuivuuden takia vain jokilaaksoissa, vaikka maa oli muuten hedelmällistä. Riistaa oli aavikoilla niukasti, muilla alueilla kohtalaisesti. Riista oli yleensä valkohäntäpeuraa, muurileuraa, jäniksiä, kaniineja ja biisonia vain itäosan preerialla. Pähkinämännyn siemenet, kaktuksen ja yuccan hedelmät, agaven ydin ja monet juurekset ja marjat kelpasivat ravinnoksi.


text: Lounaisalueen kulttuuripiirijako:


text: Seudun intiaanit olivat pääosin maanviljelijöitä sen jälkeen kun maanviljely saapui alueelle, noin 800 eaa. Alueelle kulkeutui myös vaeltelevia heimoja, jotka tekivät ryöstöretkiä paikallisiin kyliin. Maanviljelyn tuonut Meksikon keskiylängön vaikutus lienee heikennyt noin vuonna 1 Elatusta saattoi hankkia muun muassa peuran, kaniinin ja jäniksen metsästyksellä ja kasvien siemenien ja hedelmien keräilyllä. Kalastuksen merkitys oli pieni, koska alueella ei ole juurikaan suuria vesistöjä.


text: Alue on vuoristojen ja kanjonien halkomaa ylätasankoa, jonka eteläisissä ja läntisissä osissa on aavikkoa, idässä lyhytheinäistä aroa ja pohjoisessa mäntyä ja katajaa kasvavia vuoristometsiä. Vuorilla kasvaa mäntyä ja katajaa. Autiomaassa muun muassa ruohoa, pensaita ja kaktuksia. Kesällä on tasangoilla kuivaa ja kuumaa, mutta vuoristoissa kosteaa ja sateista. Kuumalla kuivalla puebloalueella on yleensä kuivaa, mutta sade tulee pääosin loppukesästä valtavina ukkoskuuroina ja mahdollistavat maissin kasvatuksen. Määritelmältään hieman epämääräinen lounaisalue kattaa Lounais-Yhdysvalloista melkein koko Arizonan ja New Mexicon. Lisäksi alueeseen kuuluu pieni osa läntistä Texasia, pala eteläistä Nevadaa, itäistä Kaliforniaa ja kaakkoista Utahia ja eteläistä Coloradoa, Kansasia ja Oklahomaa. Pohjoisesta Meksikosta osia Sonoran, Pohjois-Chihuahuan, Coahuilan, Baja Californian ja Sinaoian osavaltioista.


text: Kielellisesti alue oli hyvin hajanainen, sillä se oli kansainvaellusten pääasiallisia alueilta niin esihistoriallisena kuin historiallisena aikanakin. Seudulle tulleet tulokkaat uhkasivat vakinaisia asukkaita. Kuivuus oli maanviljelijä-intiaanien tavallinen vihollinen, ja aiheutti kylien hylkäämisiä. Seudulla asuu maanviljelykylissä pueblointiaaneja, joita ovat esimerkiksi hopit ja zuñit. Muualta tulleita heimoja ovat alueen keskiosissa asuvat maanviljelijöitä ryöstelevät apassit ja pohjoisosassa maata viljelevät navajot, jotka olivat pueblointiaanien vihollisia. Apasseista tunnetuimpia ovat jicarillot, chiricahuat ja mescalerot. Esihistoriallisena aikana alueella kukoistivat muun muassa Cochise-, Anasazi-, Mogollon ja Hohokam-kulttuurit. Alueen intiaanien kulttuurista ei voi päätellä heidän sukujuuriaan, esimerkiksi puebloissa asuneet hopit ja zunit kuuluivat kokonaan eri kielikuntiin. Pueblojen kulttimenot liittyivät muun muassa maissin kasvulle välttämättömän sateen rukoilemiseen. Pueblot osasivat maissin viljelyn, mm. käyttivät kuivassa ympäristössä pitkäjuurisia lajikkeita ja suojasivat maissia tuulelta antamalla papujen köynnöstyä sen ympärille. Maissin lisäksi pueblot viljelivät kurpitsaa, papuja, meloneita, puuvillaa ja auringonkukkaa niin kuin intiaanit yleensä. Pueblojen keskuudessa naiset pitivät ylintä valtaa. Publointiaanita naamioasuisiin miehiin pukeutuneiden katsinoiden kultti. Katsinoiden eräs tehtävä oli uusien talojen siunaaminen. Etelämpänä Arizonassa elivät pimat ja papagot, joiden esi-isät olivat luultavasti hohokam-intiaaneja.. Hohokamien elämä pohjautui kasteluviljelyyn.


text: Jotkut lounaisalueen intiaanit elivät kylissä maata viljellen, toiset osan aikaa kylissä liikkuen osan vuotta ympäristössä puolinomadisesti ja sotien, ja kolmannet elivät pienissä ryhmissä metsästäen ja keräillen. Lounaisalueella oli kolmenlaista maanviljelyä. Edistyneimpänä viljelynä pidetään yleensä pueblojen, Etelä-Arizonan ja Coloradojoen maanviljelyä. Toisaalta taas alkuaan viljelijöinä pidetyt yuomat alkoivat metsästää ja keräillä hyvin kuivilla seuduilla. Kolmanneksi apassit vaelsivat alueelle metsästys-keräilykulttuurin piiristä ja omaksuivat täällä jonkin verran maanviljelyä ja muuta "kehittyneempää" kulttuuria. Pueblojen kulttuuri kehittyi varhemmasta anasazista ja siihen vaikutti osin myös Mogollon. Pueblointiaanit tunnetaan parhaiten rakentamistaan suorakulmaisista taloista. Pueblokulttuuri oli yhtenäisestä talonrakennustavasta huolimatta melko hajanainen, erot lännessä asuvian hopien ja zunien sekä idässä asuvien Rio Granden ja sen itäpuolisten kansojen välillä olivat suuret. Pueblointiaanit viljelivät lähinnä maissia, papua, kurpitsaa ja puuvillapensasta paikoissa missä oli vuorilta virtaavaa vettä tai lähteitä, ja varsinkin Rio Granden varrella harjoitettiin kastelukanavien kaivua. Pueblointiaanit myös metsästivät, keräilivät kasveja ja kalastivat sitä mukaa kun alueen luonnon antimet sen sallivat.


text: Lounaisalueelle on kohdistunut kautta historian monia kansainvaelluksia ja esihistoriallisena aikana muun muassa Meksikon korkeakulttuurialue vaikutti siellä ainakin ajoittain. Lounaisalueella asui noin 57 heimoa.


text: Paleointiaanit, jotka metsästivät suurriistaa ja keräsivät kasveja, saapuivat tällekin alueelle viimeistään noin 13 000 kalenterivuotta sitten, ehkä tuhansia vuosia aiemmin. Noin 6000 eaa. paleointiaanien kulttuuri oli muuttunut muun muassa hirviä ja jäniksiä metsästäväksi arkaaiseksi kulttuuriksi, johon myös liittyi liikkuva elämäntapa. Viljely alkoi saada jalansijaa noin 3000-2500 eaa. Vanhojen ja uusien vaikutteiden pohjalta syntyi eri alaueille erilaisia perinteitä mm Mogollon, Anasazi, Pataya, Sinaqua ja Salado. Näistä on säilynyt vain erilaisia arkeologisia löytöjä. Noin 300 eaa. Meksikosta vaelsi Hohokam-kulttuurin perustajia lounaaseen. Hohokamit loivat mutkikkaan mm. kastelulaitteita rakentaneen yhteiskunnan Meksikon mallin mukaan. Noin 1300-1500, ehkä jo noin 1200 jaa. suuret kansainvaellukset aiheuttivat sotia ja kylien hylkäämistä. Pohjoisesta Koillis-Kanadasta subarktiselta alueelta tunkeutui nadene/atcabasca- kansoihin kuuluvia navajoja ja apasseja vuoden 1400 jaa. molemmin puolin. Nämä heimot saapuivat pieninä ryhminä pueblokylien ympärillä ja vaativat omakseen pueblojen alueita. Apassien elintapana oli metsästys ja keräily, ja lounaisalueella he ryöstelivät ja viljelivät maata.


text: Espanjalaiset olivat vallanneet asteekkien maan etelässä 1520-luvulla ja saaneet sieltä suuren kulta-aarteen. Sieltä lähti tiedustelijoita pohjoiseen etsimään kultaa. Ensimmäiset eurooppalaiset käväisivät seudulla jo 1539 jaa.


text: Espanjalainen Vasquez de Coronado kartoitti valloitti New Mexicoa, Arizonaa ja Länsi- Kansasia 1540-1542. Coronado kukisti zuni-intiaanit jo vuonna 1541. Kun espanjalaiset eivät löytäneetkään maasta kultaa, seikkailijoiden ja valloittajien mielenkiinto hävisi. Tilalle tulivat espanjalaiset fransiskaanien lähetyssaarnaajat 1500-luvun lopulla.


text: Nuevo Mexicon ensimmäinen kuvernööri Juan de Onate loi espanjalaisten hallinnon 1598 ollen intiaaneja kohtaan niin julmia, etteivät nämä alussa uskaltaneet kapinoida. Onate pani pueblointiaant maksamaan veroa Espanjalle. Fransiskaanien lähetystyö tehostui 1620-luvulla. Espanjalaiset kirkonmiehet käännyttivät tällöin pueblointiaaneja ruoskimisen, silpomisen tai kuoleman uhalla. Maallisen puolen hallinto ja maanomistajat puolestaan käyttivät pueblointiaaneja maaorjina ja suhteutuivat intiaaneihin muutenkin huonosti. Pueblointiaaneja kohtasivat kuivuudesta ja taloudellisesta hyväksikäytöstä johtuvat nälänhädät ja eurooppalaisten tuomat taudit harvensivat pueblojen väkeä. Kaiken kukkuraksi espanjalaiset eivät kyenneet suojelemaan puebloja sotaisten apassien ryöstöretkiltä, jotka olivat toden teolla alkaneet 1630-luvulla apassien saatua hevosia. Apassit tuhosivat monia pueblokyliä ja hyökkäilivät espanjalaisten kimppuun.


text: Pueblointiaanista koko maailmanjärjestys oli uhattuna. Tämä nosti aikaa myöten paikallisia kapinoita. Vuonna 1680 alkoi suuri tietäjä Popen johtama kapina samanaikaisesti monessa paikassa niin kuin päälliköt olivat sopineet. Kapinassa olivat mukana pueblointiaanit, navajot ja ehkä osa apasseistakin. Kapinalliset intiaanit surmasivat 400 espanjalaista, muun muassa puebloissa toimineita pallaja ja munkkeja polttaen kirkot. Kapinalliset myös veivät tai tuhosivat valkoisten omaisuuden.


text: Espanjalaiset yrittivät vähän aikaa taistella vastaan muun muassa Santa Fessa, mutta pakenivat pian Meksikoon. Kun espanjalaiset yrittivät 1681-1682 vallata alueensa takaisin, intiaanit voittivat taistelun joka käytiin Albuquerquen lähellä. Intiaanit alkoivat pian riidellä ja lopulta taistella keskenään, koska heimot olivat alkujaankin huonoissa väleissä. Toisaalta intiaaneja vihastutti se että Pope jopa surmasi intiaanivastustajiaan ja esiintyi diktaattorina. Kun Pope kuoli 1690, intiaanien kapinaliitto rakoili pahasti. Kapinallisten keskinäisten kiistojen takia espanjalaisen Diego Jose de Vargasin oli helppo vallata alueensa takaisin. Uusi vuoden 1696 kapina kukistui nopeasti lähinnä sen vuoksi, että osa kereseistä ja pecosit tukivat espanjalaisia.


text: Espanjalaiset valtasivat maansa takaisin vuoden 1692 jälkeen ja kohtelivat tämän jälkeen intiaaneja paremmin. Espanjalaiset eivät enää orjuuttaneet tai yrittäneet suoraan hävittää vanhoja intiaanien uskomuksia. Tämä ei kuitenkaan rauhoittanut aluetta, koska apassit tekivät ryöstöretkiään ja pitivät intiaanisotaa yllä.


text: Sekä pueblot että navajot saivat espanjalaisten kotieläimiä jo vuoteen 1600 mennessä. Navajot muuttuivat espanjalaisten ja pueblojen vaikutuksesta kiertelevistä metsästäjistä lammaspaimeniksi ja vuoden 1680 pueblokapinan jälkeen pueblonaisia pakeni navajojen pariin, jolloin navajot alkoivat viljellä maissia. Hevonen alkoi toden teolla levitä vuoden 1680 pueblokapinan jälkeen juuri täältä pohjoiseen ja itään. Niinpä 1700-luvulla hevonen levisi alussa apasseille, navajoile ja uteille, myöhemmin osageille, cheyenneille, kiowille, arapahoille. Sitten hevonen levisi pawneille, apsarokeille, shoshoneille, dakotoille, mandaneille ja myöhemmin myös creeille, ojibwayille, sahaptineille ja mustajaloille. Näin lounaisalue oli ratkaiseva kulttuurivaikuttaja tasankointiaanien elämäntavan synnyssä.


text: 1700-luvulla lounaisalueella oli sotia eri intiaaniryhmien kesken, mm. yksittäiset apassiryhmät, ei kokonaiset heimot yhtaikaa ryöstelivät laajalti pueblokyliä ja muun muassa pimat rakensivat helposti puolustettaviin paikkoihin paaluvarustuksilla linnoitettuja kyliä. Apassit hankkivat näin syötävää, tarkoituksena ei ollut vihollisten surmaaminen. Apasseilla ei ollut tasankojen intiaanien tyylisiä soturijärjestöjä. Mutta toki apassit kokosivat sotajoukon, jos joku kuoli ryöstöretkellä Meksikossa apassien ryöstöretket aiheuttivat laajojen alueiden jättämistä asumattomiksi. Apassit suojautuivat kostoa vastaan asumalla itse ylämaalla ja vuoristolaaksoissa sekä harjoittamalla liikkuvaa elämää.


text: Meksikon voimakas kuvernööri Juan Bautista de Anza onnistui 1770- ja 1780-luvuilla hillitsemään apassien jatkuvia ryöstöretkiä huomattavasti neuvotteluin ja sotimalla. Vihamielisten intiaanien takia alueella oli vielä 1800-luvun alussa melko vähän espanjalaisia. 1800-luvul1a yuma-ryhmät kamppailivat niin verisesti keskenään, että olivat tuhota toisensa.


text: Vuonna 1821 New Mexico ja Arizona kuuluivat silloin itsenäistyvään Meksikoon. Meksikon hallinto karkotti pois enimmät emämaan Espanjan fransiskaanit. Nyt apasseilla oli tilaisuus taas aloittaa laaja ryöstely, mitä monet espanjalaiset pakenivat vielä Sonorasta asti. Näihin aikoihin alkoivat Yhdysvaltain metsästäjät ja kauppiaat vaeltaa alueelle. Rio Granden itäpuolinen alue oli vuodesta 1836 Texasin tasavallan osa ja liitettiin vuonna 1845 Yhdysvaltoihin. Vuonna 1646 suuri osa lounaisaluetta joutui Meksikon ja Yhdysvaltain välisessä sodassa Yhdysvaltojen valvontaan, ja alue liitettiin suureksi osaksi Yhdysvaltoihin vuonna 1848, ja Meksiko myi Arizona eteläosankin Yhdysvalloille 1853.


text: 1800-luvulla lounaan ympäristö mahdollisti intiaanien ja maahan tunkeutuvien valkoisten Yhdysvaltain kansalaisten välisen pitkän sissisodan. Yhdysvallat otti navajojen asuinseudun valtansa alle 1849. Navajot alkoivat hyökätä uudisasukkaiden kimppuun vain vuoden kuluttua heidän tulostaan. Valkoiset kostivat tämän, ja ensimmäinen rauhansopimus intiaanien kanssa särkyi nopeasti. Amerikkalaisten ensimmäinen sotaretki navajoja, apacheja ja uteja vastaan alkoi 1851, tarkoituksena estää uudisasukkaisiin kohdistuva häirintä. 1858 syttyi sota navajoja vastaan, kun raivokohtauksen saanut intiaanikauppias tappoi orjapojan Fort Defiancessa. Nyt alkoi sodan ja rauhan vuorottelu. Apassit olivat erityisen hyökkääviä Yhdysvaltain sisällissodan vuosina 1861-1865, jolloin pohjoisvaltiot ja etelävaltiot taistelivat keskenään ja apasseilla oli vastassa vain paikallinen miliisi.


text: Pueblointiaanit eivät kapinoineet amerikkalaisia vastaan. lukuun ottamatta Taosin pohjoistiwoja 1847.


text: Eräässä vaiheessa navajointiaanit hyökkäsivät suoraan Fort Defiancen kimppuun. Oli intiaanisotien historiassa harvinaista että intiaanit hyökkäsivät suoraan valkoisten tukikohtien kimppuun. Eversti Kit Carson tuhosi navajojen sadon ja karjan, ajoi intiaanit nälän partaalle ja kilpailevien heimojen uhreiksi. Niinpä 8000 navajoa antautui Pecosjoen varrelle reservaattiin Bosque Redondoon. Noin 450 kilometrin matka reservaattiin tappoi kymmenesosan tällä "pitkällä kävelyllä" olleista navajoista, koska navajoita ammuttiin muun muassa väsymyksestä ja sairaudesta puhumisen takia. Pitkän kävelyn tehneiden elinolot Fort Sumnerissa olivat huonot, kulkutaudit tappoivat heitä, ruokaa oli niukasti eikä ollenkaan huopia. Osa navajoista vältti pitkän kävelyn, mutta joutui orjiksi tai piileksi vuoristoissa. Jo 1868 navajot saivat palata kotiseuduilleen, eivätkä enää kapinoineet valkoisia vastaan. Apassit, lähinnä jicarillat ja mescalerot puolestaan ryöstelivät siirtolaisia 1850-luvulla käyden sissisotaa.


text: Mutta 1860-luvulla rauhalliset chiricahuat nousivat kapinaan sen jälkeen kun eräs uudisasukas nimeltä John Ward oli syyttänyt aiheetta häntä poikansa sieppaamisestavaikka syylliset olivatkin chiricahua-päällikkö Cochisen mukaan Gilan autiomaasta tulleita coyoteroja. Sota alkoi, kun armeija yritti pidättää Cochisen, joka pakeni mutta hänen sukulaisiaan jäi vangiksi. Cochise otti puolestaan vankeja saadakseen sukulaisensa vapaaksi. Sota oli käynnissä viimeistään silloin, kun molemmat osapuolet olivat tappaneet panttivankinsa. Lopulta vain muutama suuri sissipäällikkö ryösteli ja taisteli valkoisia espanjalaisia ja amerikkalaisia vastaan, Cochise vuosina 1860-1874, Mimbreno Victorio kaatui 1880 ja Geronimo antautui vasta 1886. Geronimon antautuminen lopetti intiaanisodat, jos mukaan ei lasketa Wowokan hurmokselliseen henkitanssiin liittynyttä siouxien eli lakotojen viimeistä kapinantapaista. Suunnilleen 1890-1910 valkoiset uudisasukkaat ja karjankasvatuksen omaksuneet ajautuivat karjasodan partaalle, kun valkoiset uudisasukkaat tunkeutuivat San Carlos-apassien maille armeijan tuella alkaen kasvattaa siellä suurta karjalaumaa.


text: Taudit riehuivat lounaisalueellakin pitkään. Vuonna 1883 puolet hopeista kuoli kun isorokko levisi, ja vuonna 1918 puolet jicarilla-apasseista ja melkein neljännes navajoista kuoli influenssaan, joka siihen aikaan tappoi paljon valkoisiakin.


title: Punatukkainen Lilli

text: Punatukkainen Lilli () on vuonna 1932 ensi-iltansa saanut yhdysvaltalainen Jack Conwayn ohjaama romanttinen komediaelokuva, jonka pääosissa näyttelevät Jean Harlow ja Chester Morris. Sivuosissa ovat muiden muassa Lewis Stone ja Leila Hyams. Anita Loos käsikirjoitti elokuvan Katherine Brushin romaanin pohjalta.


title: Punatukkainen Lilli

text:
"Punatukkainen Lilli" on mustavalkoinen ja 79 minuutin mittainen. Elokuva sai ensi-iltansa Yhdysvalloissa 25. kesäkuuta vuonna 1932. Metro-Goldwyn-Mayer tuotti elokuvan. Elokuvaa nykyään pidetään mainitun tyylin eräänlaisena klassikkona.
Lillian "Lil" Andrews (Harlow) työskentelee "Legendre Company"-yhtiölle ja aiheuttaa William "Bill" Legendre Juniorille (Morris) ja Irene "Rene" Legendrelle (Hyams) avioeron. Bill ja Lil menee naimisiin sen jälkeen vähän myöhemmin. Lilillä on kuitenkin suhde liikemies Gaersten (Stephenson) kanssa ja käyttää häntä pakottaen yhdistyksen maksamaan huomiota hänelle. Lilillä on myös toinen suhde autonkuljettaja Albertin (Boyer) kanssa.


title: Punatukkainen Lilli

text: Elokuvassa Jean Harlow käytti peruukkia, peittäen näin vaaleat hiuksensa, koska elokuvassa Lillianilla on punaiset hiukset ja elokuva kuvattiin mustavalkoisena, korvata hiusten väri hienovaraisesti muuttaen peruukilla ja hänen meikkinsä tehtiin enemmän dramaattisemmaksi korostaen näin hahmonsa luonnetta.


title: Punatukkainen Lilli

text: "Punatukkaisessa Lillissä" on jo paljon screwballmaisia piirteitä, tosin mukana on paljon sellaista aistillisuutta, joka vuoden 1934 jälkeen ei enää ollut mahdollista. Tosin vaikeuksia elokuvalla oli jo synnyinvuonnaan: siitä karsittiin liian ilmeisiä seksuaalisia viittauksia, mitä tuottaja Darryl Zanuckin oli vaikea hyväksyä.


title: Chrystina Sayers

text: Chrystina Lauren Sakamoto Sayers (s. 14. elokuuta 1987 San Diego, Kalifornia, Yhdysvallat) on yhdysvaltalainen laulaja ja tanssija. Sayers kuuluu Girliciousiin.


title: Zombilation – The Greatest Cuts

text: Zombilation – The Greatest Cuts on helmikuussa 2009 julkaistu Lordin kokoelmalevy. Kokoelmalevyn julkaisi Lordin saksalainen levy-yhtiö Drakkar Entertainment. Kokoelmalevy sisältää Lordin tunnetuimpia kappaleita yhtyeen neljältä ensimmäiseltä albumilta. "Zombilation" julkaisi myös Itävallassa, Sveitsissä, Espanjassa ja Italiassa. Kokoelmalevyä on saatavilla myös muutamista suomalaisista levykaupoista.